hotchpotch/miracl-hf-unified huggingface dataset:
รายชื่อเพลงที่เขียนโดย คิม จง-ฮย็อน
คิม จง-ฮย็อน (มักรู้จักกันในชื่อที่ใช้ในวงการคือ จงฮย็อน) เป็นนักร้องนักแต่งเพลงและโปรดิวเซอร์ชาวเกาหลีใต้ เขาได้เริ่มเส้นทางสายดนตรีนี้โดยเป็นหนึ่งในสมาชิกและเป็นนักร้องเสียงหลักของวงบอยแบนด์เกาหลีใต้วง ชายนี ในปี ค.ศ. 2008 อีกทั้งยังได้เข้าร่วมกับโปรเจกต์กลุ่มนักร้องบัลลาด S.M. THE BALLAD และยังได้เดบิวต์เป็นศิลปินเดี่ยวภายใต้ค่าย SM เอนเตอร์เทนเมนต์ อีกด้วย
จงฮย็อนได้เดบิวต์ในฐานะโปรดิวเซอร์ครั้งแรกด้วยผลงานการเขียนเนื้อเพลงให้เพลงโปรโมทของวงชายนีในขณะนั้น นั่นก็คือเพลง "Juliette" ที่ถูกปล่อยมาในมินิอัลบั้ม "ROMEO" ในเดือน พฤษภาคม 2009 
เขาได้มีส่วนร่วมในการเขียนเพลงให้ชายนีอีกครั้งเป็นจำนวนถึง 3 เพลงด้วยกันในสตูดิโออัลบั้มชุดที่ 2 "Lucifer" ซึ่งประกอบไปด้วยรายชื่อเพลงดังนี้ คือ เพลง "Up & Down" ซึ่งเป็นการร่วมมือกันกับนักแต่งเพลง มิสฟิต อีกทั้งเพลงนี้เองก็ยังมี มินโฮ สมาชิกร่วมวงมาเขียนท่อนแร็ปด้วยเช่นกัน เพลงถัดมาคือ "Obsession" ซึ่งถือว่าเป็นเพลงที่เนื้อเพลงถูกเขียนขึ้นโดยจงฮย็อนทั้งหมด ยกเว้นท่อนแร็ปที่ได้มินโฮมาเขียนท่อนแร็ปร่วมกันอีกครั้ง และเพลงที่สามนั้นก็คือเพลง "Shout Out" เป็นเพลงที่สมาชิกวงชายนีทุกคนได้มีส่วนร่วมในการเขียนเนื้อเพลงด้วยกัน โดยมีการร่วมมือกับนักแต่งเพลงท่านอื่นอีกซึ่งก็คือ เจย์คิว และมิสฟิต ในปี 2012 จงฮย็อนและมินโฮก็ได้ร่วมมือกันเขียนเพลงใหม่ขึ้นอีกครั้ง เพลงนั้นมีชื่อว่า "Alarm Clock" มีเนื้อหาที่สื่อถึงความหวังที่อยากจะตื่นขึ้นจากฝันร้ายหลังการเลิกรา นอกจากนี้เองจงฮย็อนยังได้เขียนเพลงพิเศษขึ้นมาชื่อว่า "Honesty" ระหว่างที่อยู่บนเครื่องบิน เป็นเพลงที่เขาแต่งขึ้นมาเพื่อที่ตั้งใจจะสะท้อนความรู้สึกขอบคุณและขอโทษไปถึงแฟน ๆ เหมือนกระจกเงา เป็นการขอบคุณแฟนคลับที่คอยอยู่ข้าง ๆ พวกเขาและคอยแต่จะเป็นฝ่ายให้ฝ่ายเดียวอยู่เสมอ โดยทั้งสองเพลงที่กล่าวถึงนี้ก็ได้ถูกปล่อยออกมาสู่สาธารณชนในมินิอัลบั้มชุด "Sherlock" นั่นเอง
ในเดือนกุมภาพันธ์ ปี 2014 หลังจากที่ได้เข้ารับบทบาทในฐานะ ดีเจ ในรายการวิทยุที่ชื่อว่า "พูรึนบัม, จงฮย็อนอิมนีดา" คลื่น FM4U ในเครือ MBC จงฮย็อนก็ได้รับการแนะนำในฐานะโปรดิวเซอร์/นักแต่งเพลงในผลงานชุด The Man Who Composes เขาได้ออกผลงานการเขียนเพลงผ่านรายการวิทยุที่ตัวเองรับผิดชอบมาเรื่อย ๆ ตั้งแต่ในช่วงต้นของเดือนกรกฎาคม ปี 2014 เรื่อยมาในระยะเวลาที่ต่างกันพร้อม ๆ กับฤดูกาลที่เปลี่ยนไป และในวันที่ 7 เดือน มกราคม ของปี 2015 จงฮย็อนก็ได้ถูกเปิดตัวในฐานะศิลปินเดี่ยวของค่ายคนใหม่ พร้อมเพลงโปรโมทที่เป็นผลงานที่เขาได้มีส่วนร่วมในการแต่งเองร่วมกับ ไซออน.ที โดยมีชื่อว่า "Déjà-Boo"
โดยเมื่อวันที่ 12 มกราคม ในปี 2015 นั้นเอง จงฮย็อนก็ได้ปล่อยผลงานเอกซ์เทนเดดเพลย์ชุดแรกของเขาที่ชื่อว่า "BASE" ออกมาสู่สาธารณชน เขาได้ปล่อยชุดอัลบั้มที่ชื่อว่า "Story Op.1" ในวันที่ 17 เดือนกันยายนในปีเดียวกัน พร้อมผลงานเพลงที่ถูกเขียนขึ้นโดยตัวเขาเองทั้งหมดถึง 9 เพลงด้วยกัน และหลังจากนั้นไม่นาน จงฮยอนก็ได้คัมแบ็คพร้อมอัลบั้มเต็มชุดแรกในชีวิตของเขาที่ชื่อว่า "She Is"
เอ็ทมุนท์ ฮุสเซิร์ล
เอ็ทมุนท์ กุสทัฟ อัลเบร็ชท์ ฮุสเซิร์ล () เป็นนักปรัชญาชาวเยอรมันเชื้อสายออสเตรีย เขาเป็นผู้ก่อตั้งสำนักปรากฏการณ์วิทยา ทฤษฎีปรากฏการณ์วิทยาที่ฮุสเซิร์ลคิดขึ้นมาถือว่าเป็นจุดเปลี่ยนอย่างยิ่งใหญ่ที่แยกออกจากปฏิฐานนิยม (positivism), ธรรมชาตินิยม (naturalism) และวัตถุนิยม (materialism) อย่างสิ้นเชิง ฮุสเซิร์ลเห็นว่าแทนที่มนุษย์จะอธิบายบรรดาเหตุการณ์ต่าง ๆ ที่อุบัติขึ้นในโลกแห่งชีวิตของเราโดยอาศัยกฎเกณฑ์ทางคณิตศาสตร์ทั่วไป มนุษย์ควรจะพยายามทำความเข้าใจโครงสร้างความหมายของโลกแห่งชีวิตว่ามันประกอบขึ้นได้อย่างไร
โดยทฤษฎีปรากฏการณ์วิทยาของฮุสเซิร์ลนี้ การค้นหาความจริงที่ปรากฏอยู่โดยไม่มีการคาดการณ์ไว้ล่วงหน้า ผู้ศึกษาเป็นอิสระจากกรอบแนวคิดหรือทฤษฎี โดยให้บุคคลอธิบายเรื่องราวและประสบการณ์ต่าง ๆ ที่ตนเองประสบพบเจอโดยตัดอคติและตัดความเอนเอียงในเรื่องที่ศึกษา รวมทั้งขจัดความคิดเห็นของตนออกจากสิ่งที่ตนเองกำลังศึกษา (bracketing) เน้นที่จุดมุ่งหมาย (intentionality) และสาระสำคัญ (essences) ที่บุคคลนั้นรับรู้มา
การสูญขี้ผึ้ง
การสูญขี้ผึ้ง () เป็นการหล่อโลหะโดยอาศัยแม่พิมพ์ที่เป็นวัตถุต้นแบบ หุ้มด้วยขี้ผึ้ง (หรือทำวัตถุต้นแบบด้วยขี้ผึ้งถ้าต้องการวัตถุเนื้อต้น) ปิดทับด้วยวัตถุแข็งเช่นปูนหรือเซรามิกด้านนอก นำไปเผาสำรอกขี้ผึ้งออก ก่อนหล่อโลหะลงไป ครั้นโลหะแข็งตัวช่างจะทุบทำลายแม่พิมพ์ด้านนอกและแม่พิมพ์ด้านใน (ถ้ามี) ออกให้ได้ชิ้นงานตามที่ต้องการ ในงานศิลปกรรมนั้น วัตถุต้นแบบนั้นโดยมากมักใช้วัสดุที่เปราะทำลายง่ายด้วยแรงสะเทือน อาทิ ดินเหนียวผสมมูลวัว ส่วนในทางอุตสาหกรรมมักจะทำแม่แบบด้วยขี้ผึ้งเป็นเนื้อเดียว นอกเหนือจากขี้ผึ้งแล้ว ช่างอาจจะใช้ไขวัว เรซิน น้ำมันดิน ผ้า กระดาษ หรือวัสดุอื่นที่ขึ้นรูปง่ายและสำรอกออกได้ง่ายด้วยความร้อน บางคนจึงเรียกการสูญขี้ผึ้งว่า การหล่อแบบลงทุน (investment casting) ปัจจุบันการสูญขี้ผึ้งยังพอมีใช้ในโรงงานบ้างแต่ไม่เป็นที่นิยมเท่าการหล่อแม่พิมพ์ทราย (sand casting) การสูญขี้ผึ้งนั้นนิยมใช้ในการหล่อพระพุทธรูปหรือเทวรูป โดยใช้ดินเหนียมผสมมูลวัวปั้นหุ่น หุ้มขึ้ผึ้ง ตอกด้วยหลักยึดเรียกว่าทอยก่อนพอกด้วยดินเหนียวผสมทราย มีลวดรัดไว้อีกชั้นหนึ่ง ครั้นจะเทโลหะช่างจะเผาแม่พิมพ์ให้ขี้ผึ้งไหลออกหมด อุดรูรั่ว ก่อนเทโลหะลงไป
ในการสูญขี้ผึ้งนั้น มีกระบวนการที่แตกต่างกันระหว่างช่างไทยและช่างตะวันตกบ้าง ช่างไทยซึ่งคุ้นกับการหล่อพระพุทธรูป จะใช้วิธีปั้นหุ่นด้วยดินผสมมูลวัวและทราย หุ้มด้วยขึ้ผึ้งตามด้วยดินชั้นนอก หุ้มลวด ตอกหลักโลหะ (เรียกว่าทอย) เพื่อให้พิมพ์ขั้นในไม่คลอน จากนั้นนำไปเผาเพื่อให้ขี้ผึ้งไหลออก ครั้นขี้ผึ้งไหลออกหมดแล้ว อุดรูรั่ว ก่อนเทโลหะลงไปทางรูที่เรียกว่าปากจอบ ครั้นโลหะเย็นตัวดีแล้วจึงทำลายพิมพ์ทั้งชั้นในและชั้นนอกออก วิธีการนี้เรียกว่าวิธีโดยตรง
ส่วนช่างตะวันตก นิยมใช้วิธีทำต้นแบบด้วยขี้ผึ้งเนื้อตัน หรือใช้ต้นแบบที่เป็นวัตถุเดิมไปทำแบบปูนพลาสเตอร์ก่อน ครั้นได้แบบปูนแล้วจึงเทขี้ผึ้งลงไป ได้เป็นแม่แบบหลายอัน เสร็จแล้วจึงต่อแม่แบบนั้นด้วยแท่งขี้ผึ้งทรงกระบอกเพื่อช่วยให้โลหะไหลผ่านได้หลังจากขี้ผึ้งถูกสำรอก หุ้มด้วยทรายผสมเซรามิกจนหนาและแข็งแรง นำไปอบสำรอกขี้ผึ้งออก ก่อนนำไปเผาให้ร้อนและแข็งตัวดี นำโลหะหลอมเหลวเทลงปากจอบให้่ล้นบ้าง เวลาโลหะเย็นตัวจะหดลงไป เมื่อชิ้นส่วนแข็งตัวดีแล้วจึงทำลายแม่พิมพ์ นำไปตกแต่งตามกรรมวิธีต่อไป
อาณาจักรซะไกง์
อาณาจักรสะกาย (; , ) อาณาจักรเล็ก ๆ ที่ปกครองโดยราชสกุลสายเล็ก ๆ ของ อาณาจักรมยินซาง เดิมสะกายเป็นส่วนหนึ่งของ อาณาจักรปีนยะ ระหว่าง ค.ศ. 1315 ถึง 1365 อาณาจักรสะกายได้เป็นเอกราช โดยพฤตินัย ภายหลังจากที่เจ้าชายซอยุนได้ประกาศปกครองตนเองจากพระราชบิดาคือ พระเจ้าสีหตูแห่งปีนยะ ใน ค.ศ. 1315–17 กระทั่งสะกายได้แยกตัวออกจากปีนยะเมื่อ ค.ศ. 1325 หลังจากการสวรรคตของพระเจ้าสีหตู
อาร์ชดยุกซีกิสมุนด์ แกรนด์ดยุกแห่งทัสคานี
อาร์ชดยุกซีกิสมุนด์ แกรนด์ดยุกแห่งทัสคานี ()
อาร์ชดยุกซีกิสมุนด์ แกรนด์ดยุกแห่งทัสคานี ประสูติเมื่อวันที่ 21 เมษายน พ.ศ. 2509 ณ โลซาน สวิตเซอร์แลนด์ เป็นพระโอรสใน อาร์ชดยุกเลโอปอลด์ ฟรันซ์แห่งออสเตรีย กับ แลทิเทีย เด เอิร์นเบิร์ก โดยต่อมาพระองค์เข้าศึกษา ณ มหาวิทยาลัยคอมพิวเตอร์และวิทยาศาสตร์ จากนั้นทรงงานด้านธนาคาร
ในปี พ.ศ. 2536 พระบิดาของพระองค์ทรงสละสิทธิ์ในการเป็น แกรนด์ดยุกแห่งทัสคานี เนื่องจากทรงเสกสมรสกับพระชายาคนใหม่ ทำให้พระอิสริยยศดังกล่าวตกมาเป็นของพระองค์ ทั้งนี้พระองค์ยังทรงเป็นนักธุรรกิจโดยทรงมีธุรกิจใน ประเทศอุรุกวัย และ ประเทศสวิตเซอร์แลนด์
อาร์ชดยุกซีกิสมุนด์ แกรนด์ดยุกแห่งทัสคานี เข้าพิธีอภิเษกสมรสกับ เอลซา เอ็ดมอนสโตน โดยเอลซามีศักดิ์เป็นพระญาติชั้นที่ 3 ใน คามิลลา ดัชเชสแห่งคอร์นวอล โดยหลังการสมรสแล้ว เอลซาได้รับการสถาปนาเป็น บารอนเนสเอลซาแห่งทัสคานี โดยทรงมีพระบุตรร่วมกัน 3 พระองค์ดังนี้
โดยในปี พ.ศ. 2556 ทั้ง 2 ทรงหย่าร้างจากกันแต่พระบุตรทั้ง 3 ต้องอยู่ในความดูแลของพระบิดาเพื่อสิทธิธรรมในพระอิสริยยศและการสืบพระอิสริยยศแกนด์ดยุกแห่งทัสคานี แต่สามารถไปมาหาสู่พระมารดาได้ดังเดิม โดยปัจจุบันพระองค์และครอบครัวทรงพำนักใน โลซาน สวิตเซอร์แลนด์
เวชศาสตร์ชะลอวัย
เวชศาสตร์ชะลอวัย หรือ วิทยาศาสตร์ว่าด้วยการชะลอความชรา () หรือ การยืดอายุ เป็นวิชาที่ศึกษากระบวนการเพื่อการชะลอหรือย้อนกระบวนการของความแก่ชรา เพื่อยืดอายุขัยทั้งอายุขัยสูงสุดและอายุขัยเฉลี่ยของมนุษย์ ซึ่งปัจจุบันยังไม่มีวิธีที่ได้รับการพิสูจน์แล้วว่าได้ผลจริง คงมีเพียงทฤษฎีและการศึกษาวิจัยเท่านั้น
ยีนบำบัด
ยีนบำบัด () คือวิธีรักษาโรควิธีหนึ่ง ใช้หลักการและวิธีการต่างๆ เพื่อนำลำดับกรดนิวคลีอิก (อาจเป็นดีเอ็นเอหรืออาร์เอ็นเอ) ส่งเข้าไปในเซลล์ของผู้ป่วยในฐานะยา เพื่อหวังผลในการรักษาโรค ทำสำเร็จโดยผ่านการรับรองครั้งแรกเมื่อปี 1989
ทำสำเร็จโดยผ่านการรับรองครั้งแรกเมื่อปี 1989
อาณาจักรแปร
อาณาจักรแปร (; ) อาณาจักรเล็ก ๆ ที่มีอายุยาวนานกว่า 6 ทศวรรษระหว่าง ค.ศ. 1482 ถึง 1542 บริเวณพม่าตอนกลางในปัจจุบัน โดยมีเมืองศูนย์กลางอยู่ที่ แปร อาณาจักรเล็ก ๆ แห่งนี้เป็นหนึ่งในหลายอาณาจักรที่แยกตัวออกมาจาก อาณาจักรอังวะ ในช่วงปลาย คริสต์ศตวรรษที่ 15
ตารันโต
ตารันโต ( ; early Italian: "Tarento" from ; Ancient Greek: "Tarās"; Modern Greek: "Tarantas"; Tarantino "Tarde") เป็นนครชายฝั่งทะเลในแคว้นปุลยา ในภาคใต้ของประเทศอิตาลี เป็นเมืองหลวงของจังหวัดตารันโต และเป็นเมืองท่าที่สำคัญทางการค้า ยังเป็นฐานที่ตั้งกองทัพเรืออิตาลี เมืองมีอุตสาหกรรมเหล็กและโรงหลอมเหล็ก งานเคมี อู่ต่อเรือสำหรับสร้างเรือรบ และโรงงานผลิตอาหาร จากข้อมูลประชากรปี ค.ศ. 2011 เมืองมีประชากร 200,154 คน เป็นเมืองใหญ่อันดับ 3 บนแผ่นดินใหญ่
ในยุคโบราณราวคริสต์ศวรรษที่ 500 ก่อนคริสตกาล เป็นหนึ่งในเมืองที่ใหญ่ที่สุดของโลก มีประชากรมากถึง 300,000 คน
อาร์ชดยุกเลโอปอลด์ ฟรันซ์แห่งออสเตรีย
อาร์ชดยุกเลโอปอลด์ ฟรันซ์แห่งออสเตรีย ()
อาร์ชดยุกเลโอปอลด์ ฟรันซ์แห่งออสเตรีย ประสูติเมื่อวันที่ 25 ตุลาคม พ.ศ. 2485 เป็นพระโอรสที่ 3 และพระองค์เดียวใน อาร์ชดยุกกอทท์ฟรีดแห่งออสเตรีย กับ อาร์ชดัชเชสโดโรเธียแห่งออสเตรีย โดยพระองค์ทรงเป็น แกรนด์ดยุกแห่งทัสคานี ตั้งแต่วันที่ 21 มกราคม พ.ศ. 2527 - 18 มิถุนายน พ.ศ. 2536
อาร์ชดยุกเลโอปอลด์ ฟรันซ์แห่งออสเตรีย ทรงเสกสมรสครั้งแรกกับ แลทิเทีย เด เอิร์นเบิร์ก เมื่อวันที่ 19 มิถุนายน พ.ศ. 2508 โดยนางสาวแลทีเทีย ได้รับพระราชทานพระอิสริยยศเป็น อาร์ชดัชเชสแลทีเทีย แกรนด์ดัชเชสแห่งทัสคานี โดยมีพระบุตรร่วมกัน 2 พระองค์ดังนี้
ทั้ง 2 ทรงหย่ากันเมื่อวันที่ 21 พฤษภาคม พ.ศ. 2524 โดยแลทิเทียต้องสละพระอิสริยศและกลับไปเป็นสามัญชนตามเดิมทุกประการ
ต่อมา อาร์ชดยุกเลโอปอลด์ ฟรันซ์แห่งออสเตรีย ได้เสกสมรสกับพระชายาคนที่ 2 คือ นางสาว Mār̒tā เปเรซ หุบเขาสีเขียว (Marta Pérez Valverde) 18 เมษายน พ.ศ. 2536 โดยการเสกสมรสดังกล่าวทำให้พระองค์ค้องสละพระอิสริยยศ แกรนด์ดยุกแห่งทัสคานี และกลับไปใช้พระอิสริยศ อาร์ชดยุกแห่งออสเตรีย ตามเดิม โดยนางสาวมาร์ธาได้รับการสถาปนาเป็น อาร์ชดัชเชสมาร์ธาแห่งออสเตรีย ในขณะที่พระอิสริยยศแกรนด์ดยุกแห่งทัสคานีตกไปเป็นของพระโอรสพระองค์ใหญ่ของพระองค์ คือ อาร์ชดยุกซีกิสมุนด์ แกรนด์ดยุกแห่งทัสคานี
หลังจากนั้นในปี พ.ศ. 2541 พระองค์และพระชายาพระองค์ที่ 2 ก็หย่าขาดจากกัน มาร์ธากลับไปเป็นสามัญชนธรรมดาตามเดิม
อาร์ชดยุกกอทท์ฟรีดแห่งออสเตรีย
อาร์ชดยุกกอทท์ฟรีดแห่งออสเตรีย () 
อาร์ชดยุกกอทท์ฟรีดแห่งออสเตรีย ประสูติเมื่อวันที่ 14 มีนาคม พ.ศ. 2445 เป็นพระโอรสพระองค์ใหญ่ใน อาร์ชดยุกปีเตอร์ เฟอร์ดินานด์แห่งออสเตรีย กับ เจ้าหญิงมาเรีย คริสตินแห่งบูร์บง-ซิซิลีทั้งสอง โดยพระองค์ทรงดำรงพระอิสริยยศเป็น แกรนด์ดยุกแห่งทัสคานี ตั้งแต่วันที่ 8 พฤศจิกายน พ.ศ. 2491-21 มกราคม พ.ศ. 2527 โดยตั้งแต่พระองค์ยังทรงพระเยาว์นั้น พระองค์และพระภคินี พระขนิษฐา ได้รับการเลี้ยงดูในกรุงเวียนนา จนเมื่อ สงครามโลกครั้งที่สอง สิ้นสุดลง ครอบคัวพระองค์ได้เสด็จนิวัติกลับ ลูเซิร์น ประเทศสวิตเซอร์แลนด์
อาร์ชดยุกกอทท์ฟรีดแห่งออสเตรีย เข้าพิธีเสกสมรสกับ เจ้าหญิงโดโรเธียแห่งบาวาเรีย เมื่อวันที่ 2 สิงหาคม พ.ศ. 2481 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
อาร์ชดยุกกอทท์ฟรีดแห่งออสเตรีย สิ้นพระชนม์ลงเมื่อวันที่ 21 มกราคม พ.ศ. 2527 สิริพระชันษา 81 ปี โดยหลังการสิ้นพระชนม์ของพระองค์ พระอิสริยยศ แกรนด์ดยุกแห่งทัสคานี ได้ตกไปเป็นของพระโอรสนั่นคือ อาร์ชดยุกเลโอปอลด์ ฟรันซ์แห่งออสเตรีย
ปีนแล
ปีนแล () เป็นเขตโบราณสถานที่ตั้งอยู่ในเขตมัณฑะเลย์ของประเทศพม่า เคยเป็นราชธานีของอาณาจักรมยีนไซ่ง์ระหว่าง ค.ศ. 1297–1313
อาร์ชดัชเชสโดโรเธียแห่งออสเตรีย
อาร์ชดัชเชสโดโรเธียแห่งออสเตรีย (; ; 25 พฤษภาคม พ.ศ. 2463 – 5 กรกฎาคม พ.ศ. 2558) เป็นสมาชิกแห่งราชวงศ์วิทเทลส์บัคและเป็นเจ้าหญิงแห่งบาวาเรียโดยกำเนิด เธอกลายเป็นแกรนด์ดัชชีทัสกานีในนามตั้งแต่วันที่ 8 พฤศจิกายน พ.ศ. 2491 จนถึง 21 มกราคม พ.ศ. 2527 จากการอภิเษกสมรสกับอาร์ชดยุกกอทท์ฟรีดแห่งออสเตรีย โดโรเธียเป็นสมาชิกของราชวงศ์ฮับส์บูร์ก เธอเสียชีวิตเมื่อ พ.ศ. 2558
อาร์ชดัชเชสโดโรเธียแห่งออสเตรีย เดิม "เจ้าหญิงโดโรเธียแห่งบาวาเรีย" ประสูติ 25 พฤษภาคม พ.ศ. 2463 ณ สาธารณรัฐไวมาร์ โดยทรงเป็นพระธิดาพระองค์ที่ 5 และพระองค์ที่ 4 ใน เจ้าชายฟรันซ์แห่งบาวาเรีย กีบ เจ้าหญิงอิซาเบล อันโตนีแห่งครอย พระองค์ทรงมีพระเชษฐา พระภคินีและพระอนุชาดังนี้
เจ้าหญิงโดโรเธีย เข้าพิธีเสกสมรสกับ อาร์ชดยุกกอทท์ฟรีดแห่งออสเตรีย เมื่อวันที่ 2 สิงหาคม พ.ศ. 2481 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
อาร์ชดัชเชสโดโรเธียแห่งออสเตรีย สิ้นพระชนม์ลงเมื่อวันที่ 5 กรกฎาคม พ.ศ. 2558 สิริพระชันษา 95 ปี ด้วยโรคพระชรา ณ ออสเตรีย
มิสแกรนด์ไต้หวัน
มิสแกรนด์ไต้หวัน () เป็นตำแหน่งในการประกวดนางงามระดับประเทศของไต้หวัน ผู้ที่ได้รับตำแหน่งจะได้เป็นตัวแทนชาวไต้หวันในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์ไต้หวันทุกคนที่ผ่านมาล้วนได้รับการแต่งตั้งให้ดำรงตำแหน่ง ผู้ดำรงตำแหน่งมิสแกรนด์ไต้หวันคนแรก คือ "เฉิน ซู่ หยู่"
(Chen Szu Yu/陳思妤) ได้รับการแต่งตั้งให้ดำรงตำแหน่ง มิสแกรนด์ไต้หวัน 2014 และเธอได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทย แต่ไม่ผ่านเข้ารอบสุดท้าย ส่วนผู้ดำรงตำแหน่งมิสแกรนด์ไต้หวันคนปัจจุบัน คือ รี-ซิง จู (Ri-Xing Zhu/陳采風) ซึ่งได้รับการแต่งตั้งให้ดำรงตำแหน่งเช่นกัน
แมะคะยา
แมะคะยา หรือ แมะคะรา () เป็นเมืองเล็ก ๆ ที่ตั้งอยู่ทางใต้ของเมืองมัณฑะเลย์ในเขตมัณฑะเลย์ของพม่า ในอดีตแมะคะยาเป็นราชธานีของอาณาจักรมยีนไซ่ง์
แบล็กวิโดว์ (นาตาชา โรมาโนวา)
นาตาชา โรมาโนวา () เป็นซูเปอร์ฮีโรชาวรัสเซีย ปรากฏตัวในหนังสือการ์ตูนอเมริกันที่ตีพิมพ์โดยมาร์เวลคอมิกส์ ได้รับการสร้างสรรค์โดยนักเขียนสแตน ลี และนักวาดดอน เฮ็ก ปรากฏตัวครั้งแรกในTales of Suspense เล่มที่ 52 (เมษายน ค.ศ. 1964)
สการ์เลตต์ โจแฮนส์สัน รับบทเป็นแบล็กวิโดว์ในจักรวาลภาพยนตร์มาร์เวลคือมหาประลัยคนเกราะเหล็ก 2, ดิ อเวนเจอร์ส, , , ,
นาตาชา โรมานอฟ หรือที่รู้จักกันดีในรหัสว่า แบล็กวิโดว์ เธอคือนักฆ่าสาวจากรัสเซีย เป็นสายลับที่เก่งที่สุดในโลก โดยปฏิบัติการแรกในอเมริกาของเธอคือ การถูกส่งมาสังหาร โทนี่ สตาร์ค แต่ไม่สำเร็จ จนในที่สุดเธอก็ได้พบรักกับ คลินต์ บาร์ตัน หรือ ฮอว์กอาย และได้เรียนรู้บางอย่างจาดเขา ภายหลังเธอจึงมาอยู่ฝ่ายธรรมะและกลายมาเป็นสมาชิกของทีมอเวนเจอร์สคนสำคัญคนหนึ่ง เป็นมนุษคนนึงที่เก่งมากๆ
สโมสรฟุตบอลบางกอกกล๊าสในฤดูกาล 2561
ฤดูกาล 2561 เป็นฤดูกาลที่ 8 ของ สโมสรฟุตบอลบางกอกกล๊าส ใน ไทยลีก, ในนามสโมสร บางกอกกล๊าส.
"รายชื่อสต๊าฟโค๊ช (พ.ศ. 2561 - ปัจจุบัน) "
เดอะไชนิ่ง คืนนรก
เดอะไชนิ่ง คืนนรก () เป็นนวนิยายแนวสยองขวัญเขียนโดยสตีเวน คิง นักเขียนชาวอเมริกัน ตีพิมพ์เพื่อ ค.ศ. 1977 เป็นนวนิยายเรื่องที่ 3 ของคิง ที่ได้รับการตีพิมพ์ และเป็นเล่มแรกที่เป็นหนังสือฉบับปกแข็งที่ขายดีติดอันดับ ความสำเร็จของหนังสือเล่มนี้ทำให้คิงได้รับการยอมรับในฐานะผู้เขียนนวนิยายแนวสยองขวัญที่มีความโดดเด่น ฉากหลังและตัวละครในเรื่องนี้ได้รับอิทธิพลจากประสบการณ์ของคิงเอง ทั้งการเดินทางไปยังโรงแรมเดอะสแตนลีย์เมื่อ ค.ศ. 1974 และประสบการณ์การเลิกเหล้า ภาคต่อชื่อเรื่องว่า "ลางนรก" (Doctor Sleep) ได้รับการตีพิมพ์เมื่อ ค.ศ. 2013
กีฬาคาราเต้โดในกีฬาแห่งชาติ ครั้งที่ 45
กีฬาคาราเต้โดในกีฬาแห่งชาติ ครั้งที่ 45 จัดแข่งขันที่เซ็นทรัลเฟสติวัล หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 25 ถึง 29 มิถุนายน พ.ศ. 2560 มีการชิงชัยทั้งหมด 18 เหรียญทอง
เจ้าภาพ (สงขลา)
สโมสรฟุตบอลชลบุรีในฤดูกาล 2561
ฤดูกาล 2561 เป็นฤดูกาลที่ 13 ของสโมสรฟุตบอลชลบุรี ในไทยพรีเมียร์ลีก
เทอา เลโอนี
เอลิซาเบท เทอา แพนเทเลโอนี () หรือชื่อที่ใช้ในการแสดงว่า เทอา เลโอนี () เกิดวันที่ 25 กุมภาพันธ์ ค.ศ. 1966 เธอเป็นนักแสดงหญิงชาวอเมริกัน
เธอเริ่มมีชื่อเสียงจากการแสดงละครโทรทัศน์เรื่อง Flying Blind (1992–93) และ The Naked Truth (1995–98) ส่วนด้านภาพยนตร์ เธอมีชื่อเสียงจากการแสดงภาพยนตร์เรื่อง Bad Boys คู่กับ วิลล์ สมิธ และยังมีผลงานภาพยนตร์ดังอีกหลายเรื่อง เช่น Deep Impact (1998), The Family Man (2000), Jurassic Park III (2001), Fun with Dick and Jane (2005) ในปี 2014, เธอได้กลับมาแสดงละครโทรทัศน์ในช่อง CBS ในเรื่อง Madam Secretary
โลกมันห่วย ช่วยไม่ได้
โลกมันห่วย ช่วยไม่ได้ () เป็นภาพยนตร์ชุดทางโทรทัศน์แนวชีวิต-ตลกหนัก ดัดแปลงจากหนังสือการ์ตูนชุด "ดิเอ็นด์ออฟเดอะฟักกิงเวิลด์" เขียนโดยชาลส์ เอส. ฟอร์สแมน ออกอากาศครั้งแรกทางแชนเนลฟอร์และออลล์ฟอร์ในสหราชอาณาจักรเมื่อวันที่ 24 ตุลาคม พ.ศ. 2560 และเปิดให้รับชมทางเน็ตฟลิกซ์ทั่วโลกเมื่อวันที่ 5 มกราคม พ.ศ. 2561
โนรา (พรรณไม้)
โนรา () หรือ กะลังจ่าง, กำลังช้างเผือก, พญาช้างเผือก, สะเลา เป็นพืชในสกุลโนรา ลักษณะเป็นไม้พุ่มกึ่งเลื้อยไม่ผลัดใบ อายุหลายปี ใบเป็นใบเดี่ยวรูปไข่ ปลายใบเรียวแหลม โคนมน ขอบใบเป็นคลื่น แผ่นใบหนาและเหนียว ก้านใบยาว 1-2 เซนติเมตร ดอกออกเป็นช่อที่ปลายยอด ดอกย่อยมี 10-30 ดอก กลีบเลี้ยงสีเขียวปลายแหลมเจือสีชมพู กลีบดอกสีขาวหรือชมพูอ่อน 5 กลีบ โคนสีเหลือง ปลายแตกเป็นครุย มีเกสรเพศผู้ยาว เส้นผ่านศูนย์กลางดอก 3-4 เซนติเมตร มีกลิ่นหอม ทยอยบาน 3-4 วัน ออกดอกเดือนธันวาคมถึงกุมภาพันธ์ ผลเป็นผลแห้งสีน้ำตาล มีปีก 3 อันประกบกัน เมื่อร่วงปลิวไปตามลม
โนรามีถิ่นกำเนิดในอินเดีย เอเชียตะวันออกเฉียงใต้และฟิลิปปินส์ นิยมปลูกเป็นไม้ประดับเนื่องจากดอกมีกลิ่นหอม ใบและเปลือกต้นแก้ไอ แก้อักเสบ รักษาโรคผิวหนัง
แอนต์-แมน (สกอตต์ แลง)
สกอตต์ แลง () เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สองที่ใช้ชื่อแอนต์-แมน เขาปรากฎตัวครั้งแรกใน"The Avengers" #181 (March 1979) และใน"Marvel Premiere" #47 (April 1979) และสร้างสรรค์โดย David Michelinie และJohn Byrne
พอล รัด สวมบทเป็นสกอตต์ แลงในจักรวาลภาพยนตร์มาร์เวลในภาพยนตร์ชื่อมนุษย์มดมหากาฬ, , และแอนท์-แมน และ เดอะ วอสพ์
การบังคับใช้กฎหมายในประเทศสโลวีเนีย
การบังคับใช้กฎหมายในประเทศสโลวีเนีย กระทรวงกิจการภายในสโลวีเนียเป็นหน่วยงานหลักเกี่ยวกับการบังคับใช้กฎหมายซึ่งมีหน่วยงานที่ดูแลย่อยอีกทีคือสำนักงานตำรวจแห่งชาติสโลวีเนียซึ่งควบคุมสถานีตำรวจทั้งหมด 8 สถานี ได้แก่ที่เซเลีย, โคเพอร์, คาร์น, ลูบลิยานา, มาริบอร์, มูร์สกาโซบอตา, นอวากอรีตซา และนอวอเมสตอ สำนักงานตำรวจแห่งชาติสโลวีเนียยังมีส่วนร่วมกับตำรวจต่างประเทศ อาทิเช่น การฝึกอบรมกับสำนักงานสอบสวนกลางสหรัฐ, การมีส่วนรวมกับสำนักงานตำรวจประเทศแอลเบเนีย และโคโซโว สำนักงานตำรวจแห่งชาติสโลวีเนียเข้าร่วมกับองค์การเพื่อความมั่นคงและความร่วมมือในยุโรปเมื่อวันที่ 24 มีนาคม พ.ศ. 2535
ฟุตบอลชิงถ้วยพระราชทานคิงส์คัพ ครั้งที่ 46
การแข่งขันฟุตบอลชิงถ้วยพระราชทานคิงส์คัพครั้งที่ 46 จัดขึ้นระหว่างวันที่ 22 - 25 มีนาคม พ.ศ. 2561 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ สหรัฐอาหรับเอมิเรตส์, สโลวาเกีย และ กาบอง.
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
เวลาทั้งหมดเป็นเวลาท้องถิ่น, เวลาอินโดจีน ()
หมายเหตุ : ไม่รวมประตูลูกจุดโทษในช่วงเสมอ
เขตคาลาบาร์โซน
เขตคาลาบาร์โซน () หรือชื่อเดิม เซาเทิร์นตากาล็อกเมนแลนด์ หรือ เขตที่ 4-เอ เป็นเขตหนึ่งของประเทศฟิลิปปินส์ ประกอบด้วย 5 จังหวัด ได้แก่ จังหวัดบาตังกัส, จังหวัดคาบีเต, จังหวัดลากูนา, จังหวัดเคโซน และจังหวัดรีซัล และมีเมืองที่มีประชากรจำนวนมากอย่างลูเซนา ชื่อของเขตนี้ มีที่มาจากส่วนหนึ่งของชื่อจังหวัดทั้งห้ามาต่อกัน เมืองหลักของเขตนี้คือเมืองคาลัมบา จังหวัดลากูนา คาลาบาร์โซนเป็นเขตที่มีประชากรมากที่สุดอันดับหนึ่ง และมีความหนาแน่นของประชากรเป็นอันดับที่สองของประเทศ
เขตคาลาบาร์โซน อยู่ทางทิศใต้ของเมโทรมะนิลา ติดกับอ่าวมะนิลาทางทิศตะวันตก ติดกับอ่าวลามอนและเขตบีโคลทางทิศตะวันออก ติดกับอ่าวทายาบัส ทะเลซีบูยันทางทิศใต้ และติดกับจังหวัดเอาโรรา จังหวัดบาลูคัน และเมโทรมะนิลาทางทิศเหนือ สถานที่สำคัญได้แก่ ภูเขามากิลิง และภูเขาไฟทาอัล
เขตคาลาบาร์โซนและมีมาโรปา‎ เคยรวมกันเป็นเซาเทิร์นตากาล็อกมาก่อน และแยกตัวออกจากกันในปี ค.ศ. 2002
ประกอบด้วย 5 จังหวัด, 1 นครที่มีประชากรจำนวนสูง, 18 นคร และ 4,011 บารังไกย์
จูแมนจี้ เกมดูดโลกบุกป่ามหัศจรรย์
จูแมนจี้ เกมดูดโลกบุกป่ามหัศจรรย์ (อังกฤษ:Jumanji Welcome to the Jungle) เป็นภาพยนตร์ในปี พ.ศ. 2560 แนวแฟนตาซีแอ็กชั่นตลกอเมริกันซึ่งสร้างจากหนังสือเรื่องจูแมนจี้และมาเป็นภาพยนตร์ภาคต่อเรื่มต้นใหม่
จูแมนจี้ เกมดูดโลกบุกป่ามหัศจรรย์ และฉายในรอบพิเศษวันที่ 21-27 ธันวาคม พ.ศ.2560 และเปิดฉายในโรงภาพยนตร์ ในวันที่ 28 ธันวาคม พ.ศ.2560
คอลลัม วิลสัน
คอลลัม เอ็ดดี กราฮัม วิลสัน (เกิดวันที่ 27 กุมภาพันธ์ ค.ศ. 1992) เป็นนักฟุตบอล ชาวอังกฤษ ปัจจุบันลงเล่นให้กับสโมสรฟุตบอลบอร์นมัท ในตำแหน่งกองหน้า
ในวันที่ 6 พฤศจิกายน ค.ศ. 2014 วิลสันถูกเรียกตัวติดทีมชาติอังกฤษรุ่นอายุไม่เกิน 21 ปีเป็นครั้งแรก ในการแข่งขันพบกับโปรตุเกสและฝรั่งเศส เขามีสิทธิ์ลงเล่นให้กับทีมชาติไอร์แลนด์ได้
บอร์นมัท
คริสเตียน เอริกเซน
คริสเตียน แดนเนแมน เอริกเซน (เกิดวันที่ 14 กุมภาพันธ์ ค.ศ. 1992) เป็นนักฟุตบอลชาวเดนมาร์ก ปัจจุบันลงเล่นให้กับสโมสรฟุตบอลทอตนัมฮอตสเปอร์และทีมชาติเดนมาร์ก ในตำแหน่งกองกลางตัวรุก เขาลงเล่นให้กับทีมชาตินัดแรกในเดือนมีนาคม ค.ศ. 2010 และเป็นผู้เล่นที่อายุน้อยที่สุดในฟุตบอลโลก 2010 ที่ประเทศแอฟริกาใต้
ในปี ค.ศ. 2011 เขาได้รับรางวัลนักฟุตบอลเดนมาร์กแห่งปี, ดัตช์ฟุตบอลทาเลนท์ออฟเดอะเยียร์, อายักซ์ทาเลนท์ออฟเดอะเยียร์ และติดทีมยอดเยี่ยมของฟุตบอลยูโร รุ่นอายุไม่เกิน 21 ปี เขาคว้าแชมป์ลีกของดัตช์กับอายักซ์ ในฤดูกาล 2010–11, 2011–12 และ 2012–13 ก่อนย้ายไปเล่นให้กับทอตนัมฮอตสเปอร์ เมื่อเดือนสิงหาคม ค.ศ. 2013 ด้วยค่าตัว 11.5 ล้่านยูโร ในฤดูกาล 2013–14 เขาได้รับรางวัลผู้เล่นแห่งปีของสโมสร และในปี ค.ศ. 2015 เขาได้รับรางวัลนักฟุตบอลเดนมาร์กแห่งปี สมัยที่สามติดต่อกัน
เขาถูกเรียกตัวติดทีมชาติชุดใหญ่ครั้งแรกในเดือนกุมภาพันธ์ ค.ศ. 2010 และลงเล่นนัดแรกในนัดกระชับมิตรพบกับทีมชาติออสเตรียในเดือนถัดมา กลายเป็นผู้เล่นที่อายุน้อยสุดอันดับที่ 4 ที่ติดทีมชาติปีนั้น และยังเป็นผู้เล่นอายุน้อยสุดตอนติดทีมชาติครั้งแรก
วันที่ 28 พฤษภาคม ค.ศ. 2010 หัวหน้าผู้ฝึกสอน มอร์เตน ออลเซน ประกาศว่า คริสเตียน เอริกเซน จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ และเป็นผู้เล่นอายุน้อยสุดที่ลงแข่งขันฟุตบอลโลกครั้งนั้น เขาลงเล่นไปสองนัด พบกับเนเธอร์แลนด์และญี่ปุ่น ก่อนที่ทีมของเขาจะยุติเส้นทางในรอบแบ่งกลุ่ม
วันที่ 9 กุมภาพันธ์ 2011 เขาได้รับตำแหน่งผู้เล่นประจำแมตช์ในนัดที่แพ้อังกฤษ 1–2 และได้รับการชื่นชมจากนักฟุตบอลหลายคน รวมไปถึงแฟรงก์ แลมพาร์ด จากสโมสรฟุตบอลเชลซี, ริโอ เฟอร์ดินานด์ จากแมนเชสเตอร์ยูไนเต็ด (ผ่านทางทวิตเตอร์), และโค้ชของเขา มอร์เตน ออลเซน ต่อมาวันที่ 4 มิถุนายน ค.ศ. 2011 เขาทำประตูแรกในนามทีมชาติ นัดที่ชนะไอซ์แลนด์ 2–0 ในการแข่งขันฟุตบอลยูโร 2012 รอบคัดเลือก เขาเป็นผู้เล่นชาวเดนมาร์กอายุน้อยสุดที่ทำประตูในรอบคัดเลือก โดยน้อยกว่ามิชาเอล ลอดรัป ที่ทำได้ในปี ค.ศ. 1983 อยู่ 9 วัน
ในการแข่งขันฟุตบอลโลก 2018 รอบคัดเลือก โซนยุโรป เดนมาร์กถูกจับสลากให้อยู่ในกลุ่ม อี โดยมีทีมแข็งอย่างโปแลนด์และโรมาเนีย เอริกเซน เป็นผู้เล่นคนหนึ่งที่สำคัญ เขาทำได้ 8 ประตู ช่วยให้เดนมาร์กผ่านเข้ารอบเพลย์ออฟ พบกับสาธารณรัฐไอร์แลนด์ เขาทำแฮตทริก ในนัดที่สองของเพลย์ออฟ เอาชนะไอร์แลนด์ไปได้ 5–1 ช่วยให้เดนมาร์กได้ไปเล่นฟุตบอลโลกที่ประเทศรัสเซีย สรุปแล้ว เขาทำประตูทั้งสองรอบไปทั้งสิ้น 11 ประตู เป็นรองเพียงโรเบิร์ต เลวานดอฟสกี (16) และคริสเตียโน โรนัลโด (15) เขาได้รับการชื่นชมจากผู้จัดการทีม เอจ ฮาเรด ที่จัดให้เขาอยู่ใน 10 ผู้เล่นที่ยอดเยี่ยมที่สุดของโลก
เพลิงสีรุ้ง
เพลิงสีรุ้ง เป็นละครโทรทัศน์ไทยทางสถานีวิทยุโทรทัศน์ไทยทีวีสีช่อง 3 แนว ดราม่า-โรแมนติก ผลิตโดย บริษัท บรอดคาซท์ ไทย เทเลวิชั่น จำกัด สร้างจากบทประพันธ์ของ อาริตา เขียนบทโทรทัศน์โดย ปาริชาติ กำกับการแสดงโดย ภวัต พนังคศิริ นำแสดงโดย กฤษฎา พรเวโรจน์, สุษิรา แน่นหนา ออกอากาศทุกวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น. เริ่มออกอากาศครั้งแรกเมื่อวันเสาร์ที่ 19 ธันวาคม พ.ศ. 2552 – วันอาทิตย์ที่ 17 มกราคม พ.ศ. 2553
และในปี พ.ศ. 2561 ทางช่อง 3 เอสดี ได้นำละครเรื่องนี้มาออกอากาศรีรันให้ชมกันอีกครั้ง ทุกวันจันทร์ - ศุกร์ เวลา 09.45 - 11.45 น. เริ่มออกอากาศตอนแรกวันอังคารที่ 2 - วันพฤหัสบดีที่ 18 มกราคม พ.ศ. 2561
บุคลิกตัวละครเรื่องเพลิงสีรุ้ง ดังนี้
การยึดครองหมู่เกาะแชนเนลของเยอรมนี
หมู่เกาะแชนเนลเป็นเขตยึดครองโดยกองกำลังนาซีเยอรมันจากส่วนใหญ่ของสงครามโลกครั้งที่สอง ตั้งแต่ 30 มิถุนายน ค.ศ. 1940 จนกระทั่งได้รับการปลดปล่อยเมื่อวันที่ 9 พฤษภาคม ค.ศ. 1945 เขตเจ้าพนักงานศาลเจอร์ซีย์(Bailiwick of Jersey)และเขตเจ้าพนักงานศาลเกิร์นซีย์(Bailiwick of Guernsey)ทั้งสองเกาะเป็นบริติชคราวน์ดีเพนเดนซีซึ่งเป็นดินแดนภายใต้อธิปไตยของสหราชอาณาจักรในช่องแคบทะเลอังกฤษ ใกล้กับชายฝั่งนอร์ม็องดี หมู่เกาะแชนเนลเป็นเพียงส่วนหนึ่งของหมู่เกาะอังกฤษที่ถูกยึดครองโดยกองทัพเวร์มัคท์(กองกำลังติดอาวุธเยอรมัน)ในช่วงสงคราม
ด้วยความคาดหวังว่าจะมีชัยชนะเหนืออังกฤษอย่างรวดเร็ว ผู้ยึดครองได้ทำการทดสอบโดยใช้วิธีการเข้าประชิดที่นุ่มนวลมากที่ได้กำหนดธีมจากห้าปีถัดไป ผู้มีอำนาจบนเกาะได้มีทัศนคติที่คล้ายคลึงกันทำให้ถูกกล่าวหาว่าได้ให้ความร่วมมือ อย่างไรก็ตามเมื่อเวลาผ่านไปสถานการณ์ได้เลวร้ายลงเรื่อยๆจนกระทั่งได้จบลงด้วยความอดอยากทั้งสองเกาะที่ยึดครองและผู้ยึดครองในช่วงฤดูหนาว ค.ศ. 1944-45
กำแพงประจิม
กำแพงประจิม () หรือ กำแพงโอดครวญ () หรือ กำแพงอัล-บิรัก () เป็นกำแพงโบราณในเขตเมืองเก่าเยรูซาเลม สร้างขึ้นจากหินปูนเมื่อครั้งมีการขยายพระวิหารหลังที่สองของพวกยิวโดยพระเจ้าเฮโรดมหาราชในศตวรรษที่ 1 ก่อนคริสตกาล กำแพงแห่งนี้ตั้งอยู่อาณาบริเวณขนาดใหญ่รูปสี่เหลี่ยมที่เรียกว่าเนินพระวิหาร ซึ่งสำหรับชาวมุสลิมแล้ว เนินแห่งนี้เป็นสถานที่ที่มุฮัมหมัดถูกพระอัลลอห์รับขึ้นไปบนสวรรค์
ชาวยิวจะเรียกกำแพงนี้ว่ากำแพงประจิม เนื่องตั้งอยู่ทางตะวันตกของเนินพระวิหาร ส่วนชาวคริสต์จะเรียกกำแพงนี้ว่ากำแพงโอดครวญ เพื่อสะท้อนเหตุการณ์ที่ชาวยิวต่างพากันมาร่ำร้องโอดครวญกันที่กำแพงแห่งนี้ในวันที่พวกโรมันเข้ายึดครองเยรูซาเลมในค.ศ. 70 และพระวิหารของพวกยิวถูกทำลาย
ชาวมุสลิมได้เกิดการปะทะกับชาวคริสต์ขึ้นในเดือนสิงหาคม ค.ศ. 1929 ในประเด็นเกี่ยวกับการครอบครองกำแพง ในช่วงเวลานั้นอำนาจเหนือดินแดนแถบนี้อยู่ในมือของอังกฤษ อังกฤษได้ตัดสินใจให้กำแพงยังคงอยู่ในมือของชาวมุสลิม แต่ชาวยิวสามารถใช้เพื่อการแสวงบุญในสถานที่แห่งนี้ได้โดยมีเงื่อนไขว่าพวกเขาจะต้องไม่นำเครื่องบูชาเฉพาะของตนเข้าไปในเขตเนินพระวิหาร ตั้งแต่นั้นมา กำแพงแห่งนี้ก็กลายเป็นสถานที่ศักดิ์สิทธิ์ที่สุดที่ชาวยิวสามารถประกอบพิธีได้ แม้ว่าตามหลักศาสนายูดาห์แล้ว สถานที่ศักดิ์สิทธิ์ที่สุดจะอยู่ด้านในกำแพง
วันพระพิโรธ
วันพระพิโรธ (ละติน: "Dies irae" "ดีเอสอีเร") เป็นเพลงสวดละตินซึ่งสันนิฐานว่าน่าจะเขียนขึ้นโดยพระชาวอิตาลี ทอมมาโซ เด แกลาโน (Tommaso da Celano) แห่งคณะฟรันซิสกัน ไม่ก็ของลาตีโน มาลาบรังกา ออร์ซีนี (Latino Malabranca Orsini) แห่งคณะดอมินิกัน เพลงสวดนี้น่าจะเกิดขึ้นในศตวรรษที่ 13 แต่ก็มีความเป็นไปได้ว่าจะเก่ากว่านั้น เพลงสวดกล่าวถึงการพิพากษาครั้งสุดท้ายและแตรของอัครทูตสวรรค์กาบรีเอลเบิกวิญญาณที่หน้าบัลลังก์พระเจ้า เพลงสวดนี้ได้ปรากฏเป็นเนื้อร้องในเรควีเอ็มโดยโมซาร์ท
เนื้อความ 6 บทแรก จากทั้งหมด 19 บท
ราซะทินจาน
ราซะทินจาน (, ; ประมาณ 1263 – 1312/13) ผู้ร่วมก่อตั้งอาณาจักรมยีนไซง์ ซึ่งทุกวันนี้ตั้งอยู่ในพม่าตอนกลาง พระองค์เป็นผู้บัญชาการกองทัพพุกาม โดยร่วมกับพระเชษฐาและพระอนุชาคืออตินคายาและสีหตู ในการป้องกันพม่าตอนกลางให้รอดพ้นจากการโจมตีของกองทัพจักรวรรดิมองโกล เป็นผลสำเร็จเมื่อ ค.ศ. 1287
เจมส์ ทาร์คอฟสกี
เจมส์ แอลัน ทาร์คอฟสกี (; เกิดวันที่ 19 พฤศจิกายน ค.ศ. 1992) เป็นนักฟุตบอลชาวอังกฤษเชื้อสายโปแลนด์ ปัจจุบันเล่นให้กับสโมสรฟุตบอลเบิร์นลีย์ในพรีเมียร์ลีก และทีมชาติอังกฤษ ในตำแหน่งกองหลัง
เจมส์ ทาร์คอฟสกี เกิดที่นครแมนเชสเตอร์ ในมณฑลเกรเทอร์ แมนเชสเตอร์ ประเทศอังกฤษ โดยปู่ของเขาซึ่งเป็นชาวโปแลนด์ได้ย้ายมาอยู่ที่ประเทศอังกฤษหลังจบสงครามโลกครั้งที่สอง และแต่งงานกับย่าของเขาซึ่งมีเชื้อสายของชาวไอริช โดยพ่อและแม่ของเขา จอห์น และ จานิซ ทาร์คอฟสกี ใช้ชีวิตที่นครแมนเชสเตอร์ โดยเขาเติบโตที่เขตนิว มอสตัน
เจมส์ ทาร์คอฟสกี เข้ารับการศึกษาในโรงเรียนที่อยู่ภายในมณฑลเกรเทอร์ แมนเชสเตอร์ โดยเขาจบชั้นประถมศึกษาที่โรงเรียนประถมนิว มอสตัน เมืองแมนเชสเตอร์ และจบชั้นมัธยมศึกษาที่โรงเรียนมัธยมเฟลสเวิร์ธ เมืองโอลดัม
เขตมีมาโรปา
เขตเซาเวสเทิร์นตากาล็อก หรือ เขตมีมาโรปา เป็นเขตหนึ่งของประเทศฟิลิปปินส์ เคยเป็นเขตที่ 4-B จนถึง ค.ศ. 2016 เป็น 1 ใน 2 เขตของประเทศ ที่ไม่ติดต่อทางบกกับภูมิภาคอื่น (อีกแห่งคือเขตซีลางังคาบีซายาอัน) ชื่อของเขตมาจากการรวมกันของชื่อจังหวัดทั้งห้า ได้แก่ จังหวัดมารินดูเค‎, จังหวัดซีลางังมินโดโร‎, จังหวัดคันลูรังมินโดโร, จังหวัดปาลาวัน และจังหวัดโรมโบลน
เคยเป็นส่วนหนึ่งของเขตเซาเทิร์นตากาล็อก จนถึงวันที่ 17 พฤษภาคม ค.ศ. 2002 ปัจจุบันมีเมืองคาลาปัน เป็นเมืองหลักของเขตนี้
สถานที่ท่องเที่ยวสำคัญ ได้แก่
ประกอบด้วย 5 จังหวัด, 1 นครที่มีประชากรอย่างสูง (ปูเวร์โตปรินเซซา), 1 นคร (คาลาปัน), 71 เทศบาล และ 1,458 บารังไกย์
ดาวิท วากเนอร์ (นักฟุตบอล)
ดาวิท วากเนอร์ (; เกิดวันที่ 19 ตุลาคม ค.ศ. 1971) เป็นผู้จัดการของสโมสรฟุตบอลฮัดเดอส์ฟีลด์ทาวน์ ในพรีเมียร์ลีก เขาเติบโตในเยอรมนี และลงเล่นสโมสรอาชีพครั้งแรกของเขากับไอน์ทรัคท์ฟรังค์ฟูร์ทในปี ค.ศ. 1990 เขาลงเล่นในตำแหน่งกองหน้าให้กับหลายสโมสรของเยอรมนี พ่อของเขาเป็นชาวอเมริกัน ส่วนแม่ของเขาเป็นชาวเยอรมัน เขาจึงลงเล่นให้กับทีมชาติสหรัฐ ช่วงระหว่างปี ค.ศ. 1996 ถึง ค.ศ. 1998
ชาลเก 04
ฮัดเดอส์ฟีลด์ทาวน์
บุคคล
มี่นโด้น
มี่นโด้น () เป็นเมืองในประเทศพม่า และเป็นเมืองหลักของอำเภอมี่นโด้นในจังหวัดตะแยะ เขตมะกเว
วิสุทธิ์ นาเงิน
พลเอกวิสุทธิ์ นาเงิน (ชื่อเล่น : หรั่ง,บิ๊กหรั่ง) อดีตรองปลัดกระทรวงกลาโหม,อดีตเจ้ากรมเสมียนตรา
พลเอกวิสุทธิ์จบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 รุ่นเดียวกับพลเอก พิสิทธิ์ สิทธิสาร อดีตรองผู้บัญชาการทหารบกและอดีตเสนาธิการทหารบก
อำเภอมี่นโด้น
มี่นโด้น () เป็นอำเภอหนึ่งในจังหวัดตะแยะ เขตมะกเว ประเทศพม่า มีเมืองหลักคือมี่นโด้น
เจ้าชายกะนอง
เจ้าชายกะนอง (; 31 มกราคม 1820 – 2 สิงหาคม 1866) หรือ กะนอง มินธะ พระราชโอรสของ พระเจ้าแสรกแมง กษัตริย์องค์ที่ 8 แห่ง ราชวงศ์คองบอง และเป็นพระราชอนุชาของ พระเจ้ามินดง กษัตริย์องค์ที่ 10 ภายหลังจากจบ สงครามอังกฤษ-พม่าครั้งที่สอง เจ้าชายกะนองและ เจ้าชายมินดง ได้ทำการโค่นล้มราชบัลลังก์พระเชษฐาต่างพระมารดา พระเจ้าพุกามแมง กษัตริย์องค์ที่ 9 เจ้าชายมินดงขึ้นสืบราชบัลลังก์เป็นพระเจ้ามินดงส่วนเจ้าชายกะนองได้รับการสถาปนาเป็นรัชทายาทผู้มีสิทธิโดยตรง
เจ้าชายกะนองได้รับพระสมัญญาว่า เจ้าชายแห่งสงคราม รวมถึงได้รับความนิยมจากประชาชนเนื่องจากพระองค์ได้นำวิวัฒนาการสมัยใหม่ของตะวันตกเข้าสู่พม่ารวมถึงส่งเหล่าบัณฑิตไปยังประเทศในทวีปยุโรปและโปรดให้ตั้งโรงสรรพาวุธขึ้น
เจ้าชายกะนองสิ้นพระชนม์พร้อมกับพระโอรสอีก 3 พระองค์เมื่อวันที่ 2 สิงหาคม ค.ศ. 1866 ที่ ลุตตอ หรือที่ประชุมสภาขุนนางระหว่างการก่อกบฏภายใต้การนำของ เจ้าชายมยิ่นกุน และ เจ้าชายมยิ่นกุนเดง พระราชโอรสของพระเจ้ามินดงที่ประสูติแต่ พระสนมเอกตองชเวเยที่ 1
อาร์ชดยุกปีเตอร์ เฟอร์ดินานด์แห่งออสเตรีย
อาร์ชดยุกปีเตอร์ เฟอร์ดินานด์แห่งออสเตรีย () 
อาร์ชดยุกปีเตอร์ เฟอร์ดินานด์แห่งออสเตรีย ประสูติเมื่อวันที่ 12 พฤษภาคม พ.ศ. 2417 ทรงเป็นพระโอรสพระองค์สุดท้องใน แกรนด์ดยุกเฟอร์ดินานด์ที่ 6 แห่งทัสคานี และ เจ้าหญิงอลิซแห่งปาร์มา (1849-1953) โดยทรงดำรงตำแหน่งเป็นผู้บัญชาการในกองทัพฮังการีช่วงสงครามโลกครั้งทั้ 2 ด้วย พระองค์ทรงดำรงพระอิสริยยศเป็น แกรนด์ดยุกแห่งทัสคานี ต่อจากพระเชษฐา นั่นคืออาร์ชดยุกโจเซฟ เฟอร์ดินานด์แห่งออสเตรีย ตั้งแต่ พ.ศ. 2464-8 พฤศจิกายน พ.ศ. 2491 
อาชีพในกองทัพ ในปี ค.ศ. 1908 ทรงเป็นพันเอกในปี ค.ศ. 1911 ที่สำคัญทั่วไปและ 23 เมษายน ค.ศ. 1914 ทรงได้รับการเลื่อนตำแหน่งให้เป็น Feldmarschall-Leutnant เมื่อเกิดการระบาดของสงครามโลกครั้งที่หนึ่งในเดือนสิงหาคม ค.ศ. 1914 ได้ทรงเลื่อนเป็นผู้บัญชาการทหารราบที่ 25 ซึ่งต่อสู้กับรัสเซียในแคว้นกาลิเซียและตอนใต้ของโปแลนด์ซึ่งเป็นส่วนหนึ่งของคณะทูตานุทูตออสเตรีย - ฮังการี นายพลมอริตซ์ ฟอนออฟเฟนเบิร์ก ภายหลังโทษการกระทำของพระองค์เพื่อป้องกันการล้อมรอบกองทัพรัสเซียทั้งหมด 5 แห่งในระหว่างการรบโครัจเธอร์ ในเดือนมิถุนายน ปี ค.ศ. 1915 ทรงได้รับคำสั่งจากกองบัญชาการและกองบัญชาการตำรวจแห่งชาติ 25 ถูกยึดครองโดยพลตรีโจเซฟ โพสกี้
เมื่อวันที่ 17 เมษายน พ.ศ. 2460 ทรงถูกเรียกตัวและเป็นนายพลแห่งกองทหารรักษาการณ์กองบัญชาการทหารบกเข้าแถวหน้าของอิตาลี กองกำลังของเขาชนะ ซึ่งเป็นครั้งแรกที่ได้รับการปกป้องช่วงต้นแล้วคลุมกองทัพด้านข้างของ14 กองทัพเยอรมันระหว่างการพัฒนาในการต่อสู้ของเร็ทวันที่ 15 สิงหาคม r.L. 2461 กองกำลังประจำการใน เทิร์นติโน ถูกเปลี่ยนชื่อเป็นวีกองทัพ 26 ตั้งแต่เดือนตุลาคมปี ค.ศ.1918 ในวันสุดท้ายของสงครามทรงสั่งกองทัพบกที่ 10 ในเทรนตันในนามของจอมพลอเล็กซานเดอ ร์ฟอนโค
อาร์ชดยุกปีเตอร์ เฟอร์ดินานด์ ทรงเสกสมรสกับ เจ้าหญิงมาเรีย คริสตินแห่งบูร์บง-ซิซิลีทั้งสอง เมื่อวันที่ 8 พฤศจิกายน พ.ศ. 2443 ณ เมืองคานส์ ฝรั่งเศส โดยมีพระบุตรร่วมกันดังนี้
สี่ป้อ
สี่ป้อ (; ) เป็นเมืองหลักของอำเภอสี่ป้อ ในจังหวัดเจาะแม รัฐชาน ประเทศพม่า
กะนอง
กะนอง () เป็นเมืองในเขตอิรวดีทางภาคตะวันตกเฉียงใต้ของประเทศพม่า และเป็นเมืองหลักของอำเภอเมียนอองในจังหวัดฮีนตาดะ
กีฬาจักรยานในกีฬาแห่งชาติ ครั้งที่ 45
กีฬาจักรยานในกีฬาแห่งชาติ ครั้งที่ 45 เป็นการแข่งขันกีฬาจักรยานที่จัดขึ้นในอำเภอหาดใหญ่ และอำเภอเมืองสงขลา จังหวัดสงขลา กำหนดแข่งขันระหว่างวันที่ 25 ถึง 29 มิถุนายน พ.ศ. 2560 ซึ่งครั้งนี้จะมีการแข่งขันทั้งหมด 15 รายการ คือ ประเภทชาย 8 รายการ และประเภทหญิง 7 รายการ โดยสนามที่ใช้ในการแข่งขัน ดังนี้ เจ้าภาพ (สงขลา)
ตำนานสมเด็จพระนเรศวรมหาราช เดอะซีรีส์
ตำนานสมเด็จพระนเรศวรมหาราช เดอะซีรีส์ หรือ ตำนานสมเด็จพระนเรศวรมหาราช The Series เป็นชุดละครโทรทัศน์อิงประวัติศาสตร์ กำกับการแสดงโดยหม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องจากภาพยนตร์เรื่อง "ตำนานสมเด็จพระนเรศวรมหาราช" ที่หม่อมเจ้าชาตรีเฉลิม ยุคลที่ทำไว้มาสร้างใหม่อีกครั้ง ใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์แม้จะมีภาพยนตร์เรื่อง ตำนานสมเด็จพระนเรศวรมหาราช ของ หม่อมเจ้าชาตรีเฉลิม ยุคล เป็นพื้นฐาน แต่หม่อมราชวงศ์เฉลิมชาตรี ยุคล ก็ได้เริ่มต้นงานสร้างละครโทรทัศน์ อัครซีรีส์อิงประวัติศาสตร์เรื่อง “ตำนานสมเด็จพระนเรศวรมหาราช เดอะซีรีส์” เพื่อออกอากาศช่อง โมโน 29 เพื่อให้งานออกมาอย่างสมพระเกียรติ และสมบูรณ์ที่สุด และยังลงมือทำเองทุกขั้นตอน
ในการถ่ายทำละครโทรทัศน์เรื่องนี้มีทีมงานกว่า 130 ชีวิต แต่ไม่ได้ใช้การถ่ายทำแบบละครโทรทัศน์ แต่ใช้การถ่ายทำแบบภาพยนตร์ โดยใช้ระยะเวลาการถ่ายทำเท่ากับการถ่ายทำละครโทรทัศน์ทั่วไป แต่มีคุณภาพมากกว่า ในส่วนเนื้อเรื่องก็มีการตีความให้ตรงและเหมาะสมด้วย ซึ่งการสร้างละครโทรทัศน์เรื่องนี้เป็นการทำทำให้สมพระเกียรติ และมีความแม่นยำทางประวัติศาสตร์มากขึ้น จากการที่หม่อมราชวงศ์เฉลิมชาตรี ยุคล มีส่วนร่วมในงานสร้างในภาพยนตร์ชุด ตำนานสมเด็จพระนเรศวรมหาราช กับหม่อมเจ้าชาตรีเฉลิม ยุคลมากว่า 10 ปี ในการสร้างละครโทรทัศน์เรื่องนี้จึงนำโครงสร้างเก่าๆ ที่เคยสร้างไว้ในฉบับภาพยนตร์ทั้งหมดนำกลับมาทำใหม่
หม่อมราชวงศ์เฉลิมชาตรี ยุคล กล่าวว่า
“เราสร้างฉากใหม่มากมาย อย่างวังจันทน์ที่เห็นในภาพยนตร์เรื่อง ตำนานสมเด็จพระนเรศวรมหาราช ภาค ๑ องค์ประกันหงสา กับในละครเรื่อง ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา เป็นสถานที่คนละแห่ง กุฏิของมหาเถรคันฉ่องเราสร้างใหม่มีแค่ศาลาแห่งเดียวที่ยังอยู่ สถานที่บางแห่งเป็นสถานที่เดิมเช่นตำหนักของพระเจ้าบุเรงนอง ที่เป็นตำหนักทอง ส่วนอื่นๆ ก็มีหลายแห่งที่สร้างใหม่เกือบทั้งหมด แต่ยังใช้โครงสร้างสถานที่แบบเดิม
ข้อมูลทั้งหมดในละครเรื่องนี้ หม่อมราชวงศ์เฉลิมชาตรี ยุคล ท่านได้อ่านจากวิกิพีเดีย, อินเทอร์เน็ต และ ดร. สุเนตร ชุตินธรานนท์ ผู้เชี่ยวชาญด้านประวัติศาสตร์ รวมถึงได้ วรยุทธ พิชัยศรทัต ผู้กำกับละครเรื่อง สมเด็จพระนเรศวรมหาราช มาช่วยเขียนบทละครอีกด้วย
ซีซั่นแรกคือการเล่าเรื่องราวพื้นฐานทั้งหมด เราจึงรู้ว่าเหตุใดเราจึงเสียกรุงครั้งที่ 1 เหตุใดพม่าจึงทำสงครามกับไทย เหตุใดพระเจ้าสิบทิศบุเรงนองถึงชาญฉลาด ภาคนี้เราจะผ่านการสวรรคตของกษัตริย์ถึง 2 พระองค์ เราจะได้เห็นมากกว่าในภาพยนตร์อีกก้าวหนึ่ง เพื่อให้ผู้ชมเรียนรู้สิ่งที่ผิดพลาดในอดีตเพื่อที่จะแก้ไขเหตุการณ์กับอนาคต
ญองย่าน
ญองย่าน () เป็นเมืองในเขตมัณฑะเลย์ของประเทศพม่า
แผ่นดินไหวในประเทศคอสตาริกา พ.ศ. 2560
แผ่นดินไหวในประเทศคอสตาริกา พ.ศ. 2560 เป็นแผ่นดินไหวที่เกิดขึ้นทางตะวันออกเฉียงใต้ของเมืองฮาโก 12 กิโลเมตร เมื่อวันที่ 12 พฤศจิกายน พ.ศ. 2560 มีขนาด 6.5 M อยู่ในระดับ VII (แรงมาก) ตามมาตราเมร์กัลลี แผ่นดินไหวในครั้งนี้ส่งผลให้มีผู้เสียชีวิต 3 คน แผ่นดินไหวในครั้งนี้อาจสะเทือนทั้งหมดของประเทศ หรืออาจสะเทือนในประเทศฮอนดูรัสและประเทศปานามาเป็นบางส่วน
เตอร์กิชแอร์ไลน์ เที่ยวบินที่ 981
ในวันที่ 3 มีนาคม 2517 หลังจากที่เครื่องบินได้ทำการบินขึ้นจากท่าอากาศยานอิสตันบูล อาตาตูร์กเครื่องบินเกิดเหตุประตูห้องสัมภาระหลุดออกมาในขณะบิน ทำให้เกิดความดันอากาศในห้องผู้โดยสารลดลงในเครื่องบิน ส่งผลให้มีผู้เสียชีวิตทั้งหมด 346 คนบนเครื่องบิน (ผู้โดยสาร 334 คน และลูกเรือ 12 คน)
เตอร์กิชแอร์ไลน์ เที่ยวบินที่ 981 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในฝรั่งเศส และอุบัติเหตุที่ร้ายแรงที่สุดอันดับ 1 บนเครื่องบินแมคดอนเนลล์ ดักลาส ดีซี-10 โดยอันดับ 2 คือ อเมริกันแอร์ไลน์ เที่ยวบินที่ 191
ปราสาทโฮเอินท์ซ็อลเลิร์น
ปราสาทโฮเอินท์ซ็อลเลิร์น () เป็นปราสาทโบราณซึ่งตกทอดกันในราชวงศ์โฮเอินท์ซ็อลเลิร์นซึ่งเคยปกครองภูมิภาคชวาเบิน ตั้งอยู่บนเขาโฮเอินท์ซ็อลเลิร์น ทางทิศใต้ของเมืองเฮ็คคิงเงิน ในรัฐบาเดิน-เวือร์ทเทิมแบร์ค ประเทศเยอรมนี เป็นหนึ่งในสี่ปราสาทที่มีผู้เช้าชมมากที่สุดในเยอรมนี แต่ละปีมีผู้เข้าชมกว่า 350,000 แสนคน ปัจจุบัน กรรมสิทธิ์ในปราสาทหลังนี้ยังเป็นของทายาทราชวงศ์โฮเอินท์ซ็อลเลิร์น
ปราสาทแห่งนี้เริ่มก่อสร้างเพื่อใช้เป็นป้อมปราการในต้นคริสต์ศตวรรษที่ 11 ต่อมาใน ค.ศ. 1423 ปราสาทแห่งนี้ก็ถูกทำลายลงภายหลังถูกล้อมเป็นเวลา 10 เดือนโดยทัพหลวงของราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ ต่อมาได้มีการสร้างปราสาทใหม่ที่ใหญ่กว่าเดิมขึ้นระหว่าง ค.ศ. 1454 ถึง ค.ศ. 1461 ปราสาทหลังนี้เป็นปราการที่หลบภัยสำหรับราชวงศ์โฮเอินท์ซ็อลเลิร์นหลายครั้ง อาทิในช่วงสงครามสามสิบปี เป็นต้น
ในกลางศตวรรษที่ 18 ปราสาทหลังนี้ถูกปล่อยปละละเลย ทำให้อาคารจำนวนมากชำรุดทรุดโทรมจนต้องรื้ออาคารจำนวนมากทิ้ง อาคารที่หลังที่เห็นอยู่ในปัจจุบันถูกสร้างขึ้นระหว่าง ค.ศ. 1846 ถึง ค.ศ. 1867 โดยพระเจ้าฟรีดริช วิลเฮ็ล์มที่ 4 แห่งปรัสเซีย ผู้มีเชื้อสายโฮเอินท์ซ็อลเลิร์น แม้ปราสาทหลังนี้จะถูกสร้างขึ้นใหม่จนเสร็จ แต่ก็ไม่มีสมาชิกราชวงศ์คนใดใช้ปราสาทนี้เป็นที่ประทับถาวร ในคริสต์ศตวรรษที่ 19 จักรพรรดิเยอรมันสามพระองค์ในยุคจักรวรรดิเยอรมันก็ไม่เคยมาเยือนปราสาทหลังนี้
ราก
รากกี๊ย์ (อังกฤษ: root) เป็นอวัยวะส่วนหนึ่งของพืชที่งอกต่อลงมาจากลำต้น ทำหน้าที่ดูดลำเลียงน้ำและอาหาร ยึดค้ำจุนต้นพืชไม่ให้โค่นล้ม สร้างฮอร์โมนและหน้าที่อื่นๆตามลักษณะของราก
"ท่อลำเลียงน้ำ (Xylem)"มีลักษณะที่สำคัญคือ เซลล์ต่อกันเป็นท่อหนา กลวง ผนังเซลล์พอกด้วยลิกนิน ลำเลียงน้ำและแร่ธาตุทิศทางเดียว คือ จากล่างขึ้น บน จากรากสู่ลำต้น กิ่ง ก้าน ใบ ดอก
"ท่อลำเลียงอาหาร (Pholoem)" น้ำตาล ถูกลำเลียงผ่านท่อนี้ ท่อนี้จะมีลักษณะเซลล์ต่อ มีผนังเซลล์เป็นเป็นรูกั้น ทิศทางในการลำเลียงมีทั้งขึ้นและลง ในเวลากลางวัน อาหารที่ได้จากการสังเคราะห์ด้วยแสงจะถูกลำเลียงไปเก็บยังส่วนต่าง ๆ ในเวลากลางคืนเมื่อไม่ได้สังเคราะห์แสง ถ้าพืชต้องการอาหาร ก็จะลำเลียงอาหารออกมาจากส่วนที่เก็บไว้
ชอน ไดช์
ชอน มาร์ก ไดช์ (; ; เกิดวันที่ 28 มิถุนายน ค.ศ. 1971) เป็นอดีตนักฟุตบอลชาวอังกฤษ ปัจจุบันเป็นผู้จัดการของสโมสรฟุตบอลเบิร์นลีย์ ตั้งแต่เดือนตุลาคม ค.ศ. 2012 ช่วงสมัยที่เขายังเล่นฟุตบอลอาชีพ เขาลงเล่นในตำแหน่งกองหลัง และลงเล่นนัดแรกในปี ค.ศ. 1990 กับเชสเตอร์ฟิลด์ ซึ่งเขาเป็นกัปตัน และเขาได้ทำประตูในการแข่งขันเอฟเอคัพ รอบรองชนะเลิศ ต่อจากนั้น เขาได้ลงเล่นให้กับบริสตอลซิตี, ลูตันทาวน์, มิลล์วอลล์, วอตฟอร์ด และนอร์แทมป์ตันทาวน์ ในบรรดา 6 ทีมที่เขาลงเล่น เขาพาทีมเลื่อนชั้นได้ถึง 4 ทีม ต่อมาในปี ค.ศ. 2007 เขาได้เกษียณและมาจัดการทีมวอตฟอร์ด ช่วงเดือนมิถุนายน ค.ศ. 2011 ถึง กรกฎาคม ค.ศ. 2012
ในช่วงที่เขาเป็นผู้จัดการทีมเบิร์นลีย์ เขาพาทีมเลื่อนชั้นสู่พรีเมียร์ลีกภายใน 3 ฤดูกาล
ไดช์เกิดที่เมืองเคทเทอร์ริงในนอร์แทมป์ตันเชอร์ พ่อของเขาเป็นที่ปรึกษาบริษัทบริติชสตีล เขามีน้องชาย 2 คน ภรรยาของเขาชื่อ "เจน" มีลูก 2 คน
เชสเตอร์ฟิลด์
บริสตอลซิตี
มิลล์วอลล์
นอร์แทมป์ตันทาวน์
เบิร์นลีย์
บุคคล
การหลั่งนอก (แก้ความกำกวม)
การหลั่งนอก อาจหมายถึง
เขตบีโคล
เขตบีโคล หรือเรียกสั้น ๆ ว่า บีโคล (บีโคล: Rehiyon nin Bikol/Kabikolan; Rinconada Bicol: "Rehiyon ka Bikol"; ; ) หรือ เขตที่ 5 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด โดยมี 4 จังหวัดบนคาบสมุทรบีโคล (ตะวันออกเฉียงใต้ของเกาะลูซอน) – จังหวัดอัลไบ, จังหวัดฮีลากังคามารีเนส, จังหวัดตีโมกคามารีเนส, จังหวัดซอร์โซโกน) และอีก 2 จังหวัดที่เกาะ (จังหวัดคาตันดัวเนส และจังหวัดมัสบาเต)
เมืองหลักและเมืองใหญ่สุดของเขตนี้คือ เลกาซปี เขตบีโคลติดต่อกับอ่าวลาโมนทางทิศเหนือ, ทะเลฟิลิปปินส์ทางทิศตะวันออก, ทะเลซีบูยัน และอ่าวราไก ทางทิศตะวันตก
ประกอบด้วย 6 จังหวัด ดังตารางด้านล่างนี้
สำหรับปี ค.ศ. 2015 จังหวัดตีโมกคามารีเนสมีพื้นที่มากที่สุด () และมีประชากรมากสุด (1,952,544 คน) ในขณะที่จังหวัดคาตันดัวเนส มีพื้นที่น้อยสุด () และประชากรน้อยที่สุด (260,964 คน)
ห่วงอนามัยคุมกำเนิด
ห่วงอนามัยคุมกำเนิด หรือ ไอยูดี () เป็นอุปกรณ์คุมกำเนิดขนาดเล็ก มักมีรูปร่างคล้ายตัว T ใช้โดยการใส่เข้าไปในมดลูกเพื่อป้องกันการตั้งครรภ์ การใช้ห่วงอนามัยเป็นหนึ่งในวิธีคุมกำเนิดระยะยาวที่ย้อนกลับได้ ผู้ใช้ห่วงอนามัยและยาคุมกำเนิดแบบฝังมีความพึงพอใจสูงสุดเมื่อเทียบกับผู้ใช้การคุมกำเนิดวิธีอื่น หลักฐานทางงานวิจัยสนับสนุนทั้งประสิทธิผลและความปลอดภัยของห่วงอนามัย เมื่อใช้กับวัยรุ่นและคนที่ไม่เคยมีลูก เมื่อถอดห่วงอนามัยออกความเจริญพันธุ์ของผู้ใช้จะกลับมาอย่างรวดเร็วแม้จะใช้มาเป็นเวลานาน โอกาสล้มเหลวของห่วงอนามัยชนิดเคลือบทองแดงอยู่ที่ประมาณ 0.8% ส่วนแบบหลั่งฮอร์โมนอยู่ที่ประมาณ 0.2% ในการใช้ปีแรก
ห่วงอนามัยหุ้มทองแดงอาจเพิ่มปริมาณของประจำเดือนและอาจทำให้ปวดท้องมากขึ้น ส่วนห่วงอนามัยแบบหลั่งฮอร์โมนอาจทำให้ประจำเดือนมาน้อยลงหรือไม่มาเลย อาการปวดประจำเดือนสามารถบรรเทาด้วยยาแก้อักเสบชนิดไม่ใช่สเตอรอยด์ (NSAID) ผลกระทบที่อาจตามมาได้แก่ expulsion (2-5%) และมดลูกฉีกขาดที่เกิดขึ้นไม่บ่อยนัก (น้อยกว่า 0.7%) ห่วงอนามัยไม่ส่งผลกรทบต่อการให้นมบุตร และสามารถติดตั้งทันทีหลังคลอดลูก นอกจากนี้ยังสามารถใช้ทันทีหลังการทำแท้ง
การใช้ห่วงอนามัยเพื่อคุมกำเนิดเริ่มขึ้นในสมัยคริสต์ศตวรรษที่ 18 แบบจำลองก่อนหน้านี้ถูกเรียกว่า Dalkon shield ซึ่งถูกพบว่าเพิ่มความเสี่ยงของการติดเชื้อในอุ้งเชิงกราน (pelvic inflammatory disease) อย่างไรก็ตาม ห่วงอนามัยรุ่นปัจจุบันไม่ก่อให้เกิดความเสี่ยงนี้หากผู้ใช้ไม่มีโรคติดต่อทางเพศสัมพันธ์ตอนช่วงเวลาติดตั้ง
ประเภทและชื่อของห่วงอนามัยคุมกำเนิดแตกต่างกันไปในแต่ละประเทศ
ในสหรัฐอเมริกามีอยู่สองประเภท ได้แก่:
ห่วงอนามัยเคลือบทองแดงทำงานโดยขัดขวางการเคลื่อนไหวและสร้างความเสียหายต่อตัวอสุจิเพื่อหยุดไม่ให้ไปปฏิสนธิกับเซลล์ไข่ ทองแดงทำหน้าที่เป็นสารฆ่าเชื้ออสุจิในมดลูก เพิ่มระดับไอออนทองแดง โพรสตาแกลนดิน และเม็ดเลือกขาวในของเหลวทั้งภายในท่อนำไข่และในมดลูก ระดับของไอออนทองแดงที่เพิ่มในมูกช่องคลอดหยุดยั้งการเคลื่อนตัวและฆ่าตัวอสุจิ ทำให้ตัวอสุจิไม่สามารถเดินทางผ่านมูกช่องคลอด ทองแดงยังสามารถเปลี่ยนแปลงเยื่อบุโพรงมดลูก ทว่างานวิจัยแสดงว่าการเปลี่ยนแปลงสามารถหยุดการฝังตัวของเซลล์ไข่ที่ปฏิสนธิแล้วได้ ทว่าไม่สามารถขัดขวางเซลล์ไข่ที่ถูกฝังไปแล้ว
ห่วงอนามัยเคลือบทองแดงมีอัตราการล้มเหลวในปีแรกตั้งแต่ 0.1 ถึง 2.2%
ข้อเสียได้แก่ โอกาสที่ประจำเดือนจะมามากขึ้นและอาจปวดท้องมากขึ้น
ห่วงอนามัยชนิดเคลือบฮอร์โมน (ภายใต้แบรนด์ Mirena, Skyla, Kyleena และ Liletta) ทำงานโดยการปล่อยฮอร์โมน ลีโวนอร์เจสเตรล (levonorgestrel) และ โพรเจนติน (progestin) กลไกหลักคือการทำให้ตัวอสุจิไม่สามารถมีชีวิตอยู่ข้างในของมดลูก ห่วงอนามัยชนิดเคลือบฮอร์โมนยังสามารถใช้เพื่อรักษาอาการประจำเดือนมามากผิดปกติ (menorrhagia) ด้วยความสามารถในการลดความหนาของเยื่อบุโพรงมดลูกจึงทำให้ประจำเดือนน้อยลงหรือไม่มีเลยได้
โพรเจสตินที่หลั่งออกมาจากห่วงอนามัยชนิดเคลือบฮอร์โมนมีผลเฉพาะที่
ห่วงอนามัยชนิดไม่เคลือบสารหรือฮอร์โมนเป็นห่วงอนามัยที่ไม่มีส่วนประกอบของสารออกฤทธิ์ทางชีวภาพ โดยทำจากวัสดุที่ไม่ทำปฏิกิริยาทางเคมี เช่น แหวนเหล็กกล้าไร้สนิม หรือ พลาสติก มีประสิทธิผลต่ำกว่าห่วงอนามัยชนิดเคลือบทองแดงหรือฮอร์โมน และมีผลข้างเคียงคล้ายแบบเคลือบทองแดง กลไกหลักคือการทำให้สภาพแวดล้อมภายในมดลูกไม่เหมาะสมสำหรับตัวอสุจิและการฝังตัวของเซลล์ไข่ อาจมีอัตราการป้องกันการตั้งครรภ์สูงกว่าหลังการปฏิสนธิ ต่างจากห่วงอนามัยแบบเคลือบทองแดงหรือฮอร์โมนที่มักให้ผลก่อนการปฏิสนธิ
คลาเกินฟวร์ท
คลาเกินฟวร์ท () หรือชื่อเต็มคือ คลาเกินฟวร์ทอัมเวอร์เทอร์เซ () เป็นเมืองหลวงของรัฐคารินเทียในประเทศออสเตรีย ถือเป็นเมืองที่มีประชากรมากที่สุดอันดับ 6 ของประเทศ ใจกลางเมืองมีแม่น้ำไมน์ไหลผ่าน
นิก โพป (นักฟุตบอล)
นิโคลัส เดวิด โพป (; เกิดวันที่ 19 เมษายน ค.ศ. 1992) เป็นนักฟุตบอลชาวอังกฤษ ตำแหน่งผู้รักษาประตู ปัจจุบันลงเล่นให้กับสโมสรฟุตบอลเบิร์นลีย์ในพรีเมียร์ลีก
ในชุดเยาวชน โพปลงเล่นให้กับอิปสวิชทาวน์ ก่อนที่จะย้ายไปบิวรีทาวน์ ต่อมาเขาเซ็นสัญญาเข้าร่วมชาร์ลตันแอธเลติกในลีกวัน เมื่อพฤษภาคม ค.ศ. 2011 เขาได้ถูกยืมตัวหลายครั้งจากหลายสโมสร ท้ายที่สุด เขาได้ย้ายสู่เบิร์นลีย์ เมื่อเดือนกรกฎาคม ค.ศ. 2016 เขาเซ็นสัญญา 3 ปี พร้อมค่าตัวที่ไม่เปิดเผย เขาลงเล่นในพรีเมียร์ลีกนัดแรก เมื่อวันที่ 10 กันยายน ค.ศ. 2017 โดยเป็นตัวสำรองลงมาแทนทอม ฮีตัน ที่บาดเจ็บในครึ่งแรก ในนัดที่ชนะคริสตัลพาเลซ 1–0 ต่อมาเขาได้ลงเป็นตัวจริงนัดแรก วันที่ 16 กันยายน ค.ศ. 2017 นัดบุกเสมอลิเวอร์พูล 1–1 ที่แอนฟีลด์ และในวันที่ 9 ตุลาคม ปีเดียวกัน โพปเซ็นสัญญาฉบับใหม่ โดยจะอยู่ถึงเดือนมิถุนายน ค.ศ. 2020.
บิวรี
เชอรี่ ส.วานิช
เชอรี่ ส.วานิช เป็นนักมวยไทยชาวไทยที่มีชื่อเสียงระดับโลก เขาเป็นผู้สร้างผลงานจากการปะทะกับนักมวยไทยชาวฝรั่งเศสอย่างโจ เพรสเตีย (Jo Prestia) และโจเอล ซีซาร์ (Joel Cesar) ในแบบ 2 ต่อ 1
นอกจากนี้ เขายังเป็นฝ่ายผลัดกันแพ้ผลัดกันชนะกับนักมวยไทยชาวดัตช์ผู้มีนามว่ารามอน เดกเกอร์ (Ramon Dekkers)
เชอรี่ เริ่มชกมวยตั้งแต่อายุ 12 ปี โดยได้ค่าตัวเพียงไม่กี่ร้อยบาท แต่ก็แข่งขันเรื่อยมาจนได้ค่าตัวสูงสุดที่ 250,000 บาท
เขาเคยปะทะกับนักมวยไทยที่มีชื่อเสียงอย่างนำพล หนองกี่พาหุยุทธ และเจริญทอง เกียรติบ้านช่อง
ในภายหลัง เขาได้เดินทางไปประกอบอาชีพเป็นบอดีการ์ดที่มาเก๊า
เชอรี่ เป็นเพื่อนรักของเพ็ญพักตร์ ช.โชคชัย ซึ่งเป็นนักมวยไทย และเชอรี่ยังเป็นผู้ชักชวนให้เพ็ญพักตร์มาเป็นผู้ฝึกสอนมวยไทยที่มาเก๊าเว็บไซต์"ข่าวสด" ได้ให้การยกย่องถึงการต่อสู้ระหว่างเชอรี่ ส.วานิช กับบัวขาว ป.พิสิษฐ์เชษฐ์ ว่าเป็นการต่อสู้ที่มีความสนุกเร้าใจทุกยก
แมทิว ไรอัน
แมทิว เดวิด ไรอัน (; เกิดวันที่ 8 เมษายน ค.ศ. 1992) เป็นนักฟุตบอลชาวออสเตรเลีย ปัจจุบันเล่นในตำแหน่งผู้รักษาประตูให้กับสโมสรฟุตบอลไบรตันแอนด์โฮฟอัลเบียนและทีมชาติออสเตรเลีย
ไรอันเกิดที่ซิดนีย์ เขาได้ลงเล่นชุดเยาวชนให้กับมาร์โคนีสตัลลัน, แบล็กทาวน์ซิตี และเซ็นทรัลโคสต์มาริเนอร์ เขาลงเล่นชุดใหญ่นัดแรกให้กับแบล็กทาวน์ซิตี ก่อนย้ายไปเซ็นทรัลโคสต์มาริเนอร์ในปี ค.ศ. 2010 ต่อมาในปี ค.ศ. 2013 ไรอันย้ายไปกลึบบรึคเคอ และย้ายไปบาเลนเซียในอีกสองปีถัดมา
เมื่อวันที่ 16 มิถุนายน ค.ศ. 2017 เขาเซ็นสัญญากับไบรตันแอนด์โฮฟอัลเบียนที่เพิ่งเลื่อนชั้นขึ้นมาพรีเมียร์ลีก ด้วยสัญญา 5 ปี ค่าตัวไม่เปิดเผย เขาย้ายมาที่นี่เพราะต้องการลงเล่นในพรีเมียร์ลีกโดยเฉพาะ เขาลงเล่นนัดแรกให้กับสโมสร เมื่อวันที่ 12 สิงหาคม ค.ศ. 2017 นัดที่พบกับแมนเชสเตอร์ซิตี
สำหรับในนามทีมชาติ เขาลงเล่นให้กับทีมชาตินัดแรก เมื่อปี ค.ศ. 2012 และได้ขึ้นมาเป็นผู้รักษาประตูมือหนึ่ง เพื่อตามรอยมาร์ก ชวาร์เซอร์ เขาได้ลงเล่นทีมชาติในการแข่งขันรายการใหญ่อย่าง ฟุตบอลโลก 2014 และเอเชียนคัพ 2015 ซึ่งเขาได้รับรางวัลผู้รักษาที่ดีที่สุด หลังได้เหรียญทองเอเชียนคัพปีนั้น
แจงค์ โทซุน
แจงค์ โทซุน (; เกิดวันที่ 7 มิถุนายน ค.ศ. 1991) เป็นนักฟุตบอลชาวตุรกี ปัจจุบันเล่นให้กับเอฟเวอร์ตัน และทีมชาติตุรกี ในตำแหน่งกองหน้า
เอ็นเค มารีบอร์
โนโกเม็ตนิ คลับ มารีบอร์ (สโลวีเนีย: Nogometni klub Maribor; ) หรือ เอ็นเค มารีบอร์ หรือ มารีบอร์ เป็นสโมสรฟุตบอลอาชีพ ตั้งอยู่ที่มารีบอร์ ประเทศสโลวีเนีย ก่อตั้งวันที่ 12 ธันวาคม ค.ศ. 1960 เป็นหนึ่งในสามสโมสรของประเทศ ที่ไม่เคยตกชั้นจากลีกสูงสุด นับตั้งแต่ที่ลีกก่อตั้งขึ้นในปี ค.ศ. 1991 สโมสรเปรียบเสมือนสัญลักษณ์ของวงการฟุตบอลสโลวีเนีย และสโมสรตั้งอยู่ที่ภูมิภาคสตีเรีย ทางตะวันออกเฉียงเหนือของประเทศ
มารีบอร์ เป็นสโมสรที่ประสบความสำเร็จมากที่สุดของประเทศ พวกเขาชนะเลิศสโลวีเนียปราวาลีกา 14 สมัย, สโลวีเนียคัพ 9 สมัย และสโลวีเนียซูเปอร์คัพอีก 4 สมัย ช่วงเวลาที่ประสบความสำเร็จมากที่สุดคือช่วงคริสตทศวรรษ 1990-2000 เมื่อพวกเขาคว้าแชมป์ลีก 7 สมัยติดต่อกัน และคว้าแชมป์ฟุตบอลถ้วยอีก 3 สมัย ต่อมาในฤดูกาล 2008–09 มารีบอร์ยังคงยิ่งใหญ่ เมื่อคว้าแชมป์ลีกได้ 7 จาก 9 สมัยหลังสุด ก่อนที่สโลวีเนียจะได้รับเอกราชในปี ค.ศ. 1991 มารีบอร์เล่นในระบบฟุตบอลของยูโกสลาเวีย โดยพวกเขาคว้าแชมป์ยูโกสลาฟเซคเกินด์ลีกในปี ค.ศ. 1967 พวกเขาเป็นหนึ่งในสามสโมสรของสโลวีเนีย ที่เคยได้เล่นในยูโกสลาฟเฟิร์สลีก ซึ่งจัดขึ้นในช่วงปี ค.ศ. 1945-1991 ในปัจจุบัน พวกเขาเป็นเพียงสโมสรเดียวของประเทศ ที่เคยได้ลงเล่นในยูฟ่าแชมเปียนส์ลีก รอบแบ่งกลุ่ม
มารีบอร์ มีคู่ปรับที่สำคัญคือ โอลิมปียา จากเมืองหลวง ลูบลิยานา การแข่งขันนี้เรียกว่า อีเทอร์นัลดาร์บี ("") แต่มารีบอร์เป็นสโมสรที่มีฐานแฟนบอลและผู้สนับสนุนมากที่สุดของประเทศ
สนามเหย้าของพวกเขาคือ ลูดสกีวราท ซึ่งมีความจุ 12,702 ที่นั่ง สร้างในปี ค.ศ. 1952 และสร้างใหม่ช่วงปี ค.ศ. 1990-2000 สีหลักของสโมสรคือสีม่วง
สีหลักของมารีบอร์คือสีม่วง โดยสโมสรมีฉายาว่า "สีม่วง" (') และ "วิโอลา" ('), นอกจากนี้ยังสื่อถึง "เดอะไวโอล" ซึ่งเกี่ยวข้องกับภูมิภาคของอดีตยูโกสลาเวีย
สนามลูดสกีวราท (, ) เป็นสนามเพียงแห่งเดียวในมารีบอร์ที่ตั้งอยู่ฝั่งซ้ายของแม่น้ำดราวา เป็นสถานที่สำคัญทางธรรมชาติ วัฒนธรรม สถาปัตยกรรม และกีฬาของเมืองนี้ สนามตั้งชื่อตามสวนสาธารณะที่เคยตั้งอยู่ที่นี่ และเคยมีหลุมฝังศพตั้งอยู่ก่อนที่สนามจะสร้างขึ้น สนามเปิดใช้งานในปี ค.ศ. 1952 และสร้างใหม่ช่วงต้นทศวรรษ 1960 สโมสรลงเล่นที่สนามแห่งนี้ครั้งแรกในปี ค.ศ. 1961 เมื่ออัฒจันทร์หลักอยู่ระหว่างการก่อสร้าง อัฒจันทร์คอนกรีตโค้ง ยาว 129.8 เมตร สูง 18.4 เมตร ต่อมาในปี ค.ศ. 1994 ได้ติดตั้งระบบแสงไฟ เพื่อให้แข่งขันในช่วงเวลาเย็นได้ หลังจากนั้นสนามก็มีการปรับปรุงเป็นระยะ ๆ ครั้งที่สำคัญที่สุด คือในปี ค.ศ. 2008 ปัจจุบัน สนามนี้มีความจุ 12,702 ที่นั่ง
นอกจากเป็นสนามเหย้าของมารีบอร์แล้ว ยังเป็นสนามของฟุตบอลทีมชาติสโลวีเนีย เคยใช้แข่งขันในรายการฟุตบอลโลก 2010 รอบคัดเลือก และเป็น 1 ใน 2 สนามของประเทศ ที่เคยจัดแข่งขันยูโร 2012, ฟุตบอลโลก 2014 และยูโร 2016 รอบคัดเลือก สถิติผู้ชมในสมัยของยูโกสลาฟ คือ 20,000 คน ส่วนในลีกของสโลวีเนีย ผู้ชมสูงสุดคือ 14,000 คน ในนัดสุดท้ายของฤดูกาล 1996–97
มารีบอร์ คว้าแชมป์ลีก 14 สมัย และสโลวีเนียคัพอีก 9 สมัย มากที่สุดของประเทศ พวกเขาเคยคว้าแชมป์ลีกติดต่อกัน 7 สมัย และเป็นสโมสรเดียวของประเทศที่คว้าดับเบิลแชมป์ถึง 4 ครั้ง และยังเป็นสโมสรเดียวที่คว้าเทรเบิลแชมป์ได้ ด้วยการชนะเลิศลีก, ถ้วย และซูเปอร์คัพในฤดูกาล 2012–13 พวกเขายังเคยเป็นหนึ่งในแชมป์ยูฟ่าอินเตอร์โตโตคัพ ค.ศ. 2006 อย่างไรก็ตาม ถ้วยรางวัลนั้น ถูกมอบให้แก่นิวคาสเซิลยูไนเต็ดที่พัฒนาอย่างรวดเร็วแทน มารีบอร์เคยจบลีกด้วยอันดับต่ำกว่าที่ 4 เพียงครั้งเดียว และเป็นสโมสรแรกที่สะสมครบ 1,000 คะแนน ในลีกสูงสุด
ลีกถ้วยลีก
ถ้วย
ริซาละห์ ฮุกูก
ริซาละห์ ฮุกูก (ตำราเกี่ยวกับสิทธิ)คือชื่อฮาดิษบทยาวจากท่านอิมาม อาลี อิบนิ ฮุเซน (อฺ) ที่รายงานจาก อบูฮัมซะ ซุมาลี
เนื่องจากเนื้อหาสำคัญในตำราฉบับนี้ทำให้มีนักวิชาการหลายท่านแปลและเขียนอรรถาธิบายขึ้นมาตำราฉบับนี้ถูกแปลเป็นภาษา อังกฤษ อาร์เมเนีย ภาษาอูรดู
ในตำราฉบับนี้ได้ทำการตรวจสอบสิทธิและหน้าที่ของมนุษย์ทั้งหมด ๕๑ สิทธิโดยแบ่งเป็นเจ็ดส่วนดังนี้
- สิทธิของพระองค์ 
- สิทธิของตัวตนและร่างกายของมนุษย์
- สิทธิของการกระทำที่เป็นอิบาดัต
- สิทธิของผู้ปกครองและประชาชน
- สิทธิของญาติพี่น้อง
- สิทธิทางสังคม
- สิทธิทางเศรษฐกิจ
ในตำราฉบับนี้สิทธิหมายถึง บทบัญญัติ และหน้าที่ที่พระองค์ทรงกำหนดให้แก่มนุษย์ สิทธิต่าง ๆ ที่ถูกกำหนดมิได้เป็นสิทธิที่ต้องทำสำหรับผู้ศรัทธา (วาญิบ)เท่านั้นแต่ยังครอบคลุมไปยังเรื่องที่สนับสนุนให้กระทำ(อิสติฮบาบ) นอกเหนือจากนั้นสิทธิต่าง ๆ ที่ถูกกำหนดในตำราฉบับนี้ไม่ได้สร้างข้อกำหนดว่าต้องกระทำ ที่หากละทิ้งแล้วจะพบกับบทลงโทษทางบทบัญญัติ แต่เป็นข้อกำหนดที่มาจากการกำหนดหน้าที่ทางจริยธรรมอันดีงามของมนุษย์ผู้ศรัทธาคนหนึ่ง
หนังสือแหล่งฮาดิษที่เก่าแกที่สุดและได้บันทึกตัวบทตำราฉบับนี้อย่างครบถ้วนมีดังต่อไปนี้ 
- ตะฮะฟุลอุกูล โดยฮาซัน อิบนิ อาลี อิบนิ ฮูเซน อิบนิ ชุอฺบะ ฮะรอนี /เสียชีวิตเมื่อปี ๓๘๑ ฮ.ค ในตำราเลมนี้ได้กล่าวถึง ๕๐ สิทธิโดยไม่ได้กล่าวถึงสายรายงาน 
- คิศอล โดยท่านเชคศอดูก
- มัน ลา ยะฮฎอรอฮุล ฟะกิฮ 
โดยเชคศอดูก ในตำราสองเล่มนี้นอกเหนือจาก ๕๐ สิทธิท่านเชคศอดูกได้เพิ่มเติมอีก ๑ สิทธิ คือสิทธิของการทำฮัจย์ แม้ว่าท่านไม่ได้กล่าวถึงสิทธิของการทำฮัจย์ในบทนำของคิศอล นอกเหนือจากนั้นควรกล่าวเพิ่มเติมเกี่ยวกับสายรายงานว่า
1. ในหนังสือ มัน ลา ยะฮฎอรอฮุล ฟะกิฮไม่ได้มีการกล่าวถึงสายรายงาน ดังนั้นฮาดิษขาดตอนในเรื่องของสายรายงาน เช่นเดียวกันฮาดิษที่ถูกกล่าวถึงในหนังสือทั้งสามเล่มมีความแตกต่างกัน
2. ในสายรายงานของตำราคิศอลไม่มีชื่อของ อิสมาอีล อิบนิ ฟัฎล์อยู่
3. ในหนังสือ มัน ลา ยะฮฎอรอฮุล ฟะกิฮ ไม่ได้กล่าวว่า สิทธิต่าง ๆ มาจากท่านอิมามสัจจาด(อฺ)ในขณะที่ในคิศอลได้กล่าวถึงสิ่งนี้